Amerikanci greše što neće da sarađuju s nama - 24.10.2015, Sputnik Srbija\nAmerikanci greše što neće da sarađuju s nama\nRuski ministar inostranih poslova Sergej Lavrov dao je intervju televiziji „Rusija 1“ tokom svoje posete Kamčatki na Dalekom istoku Rusije. 24.10.2015, Sputnik Srbija\n11:49 24.10.2015 (Osveženo: 13:23 24.10.2015)\nRuski ministar inostranih poslova Sergej Lavrov dao je intervju televiziji „Rusija 1“ tokom svoje posete Kamčatki na Dalekom istoku Rusije.\nDržavni sekretar SAD Džon Keri objasnio je odbijanje Vašingtona da primi rusku delegaciju na čelu sa premijerom Dmitrijem Medvedevom time da nisu sazreli uslovi za pregovore u takvom formatu, izjavio je šef ruske diplomatije Sergej Lavrov.\nU intervjuu ruskoj državnoj televiziji, Lavrov je saopštio da je pokrenuo to pitanje u telefonskom razgovoru sa Kerijem i pitao ga za razlog takve reakcije Vašingtona.\n„Džon Keri mi je rekao: Znaš, ne treba to shvatati bukvalno, jer smo mi u procesu. Još nisu sazreli uslovi za takav kontakt. Hajde zasad da radimo na ministarskom nivou, a posle ćemo biti spremni da razmotrimo i druge ideje", rekao je ministar.\nKako je oslobođen drevni grad Zabadani u Siriji (video)\n24 Oktobar 2015, 11:08\nMoskva je spremna maksimalno da koordinira svoje akcije u Siriji sa SAD. Spremna je da podrži iz vazduha i umerenu opoziciju u arapskim republikama, izjavio je šef ruske diplomatije Sergej Lavrov.\n„Ponavljam, velika greška je odbijanje Amerikanaca da koordiniraju sa nama svoju antiterorističku kampanju. Mi smo za spremni za maksimalnu koordinaciju. Štaviše, spremni smo da uključimo patriotsku opoziciju, uključujući ’Slobodnu sirijsku armiju‘, u pomoć iz vazduha, iako odbijaju da nam pruže informacije gde se, po američkim ocenama, nalaze teroristi, a gde patriotski opozicionari“, rekao je Lavrov.\nKako je izjavio Lavrov, „glavno je naći ljude koji će autoritativno predstavljati ove ili druge oružane grupe, koje se između ostalog bore i protiv terorista“.\nMinistar je rekao da su akcije Rusije u Sirije pozitivno ocenjene.\nGlavni zadatak – onemogućiti akcije terorista u Siriji\n24 Oktobar 2015, 08:42\n„Akcije našeg vojnog prisustva u Siriji većinom su ocenjene kao najbolji odgovor na terorističku pretnju, posebno u svetlu učešća američke koalicije u borbi protiv Islamske države koje traje više od godinu dana, koja je u ovom periodu samo povećala svoja teritorijalna osvajanja“, naveo je on.\nUspeh vojske treba da zainteresuje Damask za političko rešenje\nUspesi koje pokazuje sirijska vojska uz podršku Vojno-kosmičkih snaga Rusije treba da zainteresuju zvanični Damask za napredak političkog procesa u zemlji, izjavio je Sergej Lavrov u intervjuu „Rusiji 1“.\n„Ubeđen sam da ti uspesi koje sad pokazuje sirijska armija uz našu podršku iz vazduha omogućuju da se pozicija vlasti konsoliduje i oni treba da utiču na vlast da se više zainteresuje za napredak političkog procesa“, rekao je u subotu Lavrov.\nTeroristi se prezervativima brane od ruskih bombi (video)\n23 Oktobar 2015, 15:20\nPrema rečima ruskog ministra, sad je važno za Siriju da se „situacija smiri, da što pre prestane rat i da teroristi ne dobiju šansu da zauzmu Damask niti u bilo koji drugi deo Sirije“.\nPredsednik Sirije Bašar el Asad odlično zna da je potrebna konsolidacija sirijskog društva i početak političkog procesa u zemlji, smatra ministar.\n„Mi smo o tome razgovarali sa predsednikom Sirije Bašarom el Asadom“, rekao je Lavrov, odgovarajući na pitanje da li su predstavnici ruskog i sirijskog rukovodstva razgovarali o perspektivi traženja političkog rešenja krize u Sirije.\n„On (Asad) odlično razume i izrazio je svoje mišljenje da vojnu fazu borbe protiv terorizma obavezno treba dopunjavati konsolidacijom zdravog dela društva i početkom političkog procesa koji će da obezbedi interese svih Sirijaca, bez izuzetka, po etničkoj i verskoj osnovi i po političkoj sklonosti — sve u političkom sistemu i organima vlasti“, naglasio je šef ruske diplomatije.\nMoskva se nada da EU razume nedopustivost svoje otuđene pozicije o Siriji, kaže Lavrov.\n„Nadam se da će EU ipak sada rauzmeti da je politika ’otuđenosti‘ od sirijskih poslova za nju nedopustiva“, rekao je ministar.\nPrema rečima Lavrova, „sigurno je tome poslužio talas izbeglica, iako ih je tamo oko 700 hiljada, što je malo u poređenju sa brojem Ukrajinaca koje je prihvatila Rusija i koji ostaju na našoj teritoriji“.


Borel je na konfrenciji povodom 10 godina postojanja Evropske službe za spoljne poslove, naglasio da je ponosan na činjenicu što su na početku njegovog mandata ponovo pokrenuti pregovori između Beograda i Prištine pod pokrovljem EU.\n- Srećni smo što su SAD htele da pomognu, ali EU je ona koja vodi i odgovara za ovaj proces. Samo EU može da ponudi evropske perspektive tim ljudima. U okviru evropske perspektive se mora rešavati ovaj problem - rekao je Borelj.\nPopović: Punopravno članstvo Srbije u EU je apsolutni PRIORITET\nŠef diplomatije EU ocenjuje da na Zapadnom Balkanu i dalje postoje "podele, duboke rane i emotivni ožiljci prošlosti", ali da se regionu "ne može poreći njihova evropska perspektiva".\n- Ne možemo dozvoliti da imao "mekani stomak" u srcu Evrope - poručio je Borelj.\nOn je naglasio da je Zapadni Balkan, kao najbliže susedstvo, jedna od "najvažnjih odgovornosti Evrope".\n- Ako nismo tu u mogućnosti da rešimo problem, kako da budemo geopolitički igrač u svetu - zaključio je Borelj.\nVIDEO: Vučić i Hoti sa Borelom i Lajčakom u Briselu\nPosle ispovesti Milene Radulović, bosanske i hrvatske glumice progovorile o svojim iskustvima\nEKSKLUZIVNO Miroslav Lajčak vodi pregovore Beograda i Prištine, njegova zemlja ne priznaje Kosovo, ali bi to moglo da bude LOŠE PO SRBIJU\nAMERIČKI PRITISAK NA KOSOVSKE VLASTI Tramp zbog taksa Prištini uvodi EKONOMSKE SANKCIJE, a ni na reciprocitet NE GLEDA BLAGONAKLONO\nPalma poklonio Vučiću kapu, Martinovića zadužio za predaju darova (FOTO)\nPredsednik Jedinstvene Srbije i šef poslaničke grupe te stranke u Skupštini Srbije, Dragan Marković Palma, danas je šefu poslaničke grupe "Aleksandar Vučić - za našu decu", Aleksandru Martinović, uručio kapu za predsednika Srbije i Srpske napredne stranke Aleksandra Vučića.\nSkupština Crne Gore sutra će glasati o zakonima koje je usvojila 29. decembra prošle godine, a koje je crnogorski predsednik Milo Đukanović vratio na ponovno odlučivanje.\nBivša vlast predvođena DPS-om Mila Đukanovića je nakon poraza na pošlogodišnjim avgustovskim parlamentarnim izborima spalila dokumenta sa najpoverljivim informacijama.\nKomisija za obnovu Hilandara prvi put za predsednika ima ŽENU\nOve godine desio se presedan prvi put je za predsednika Komisije za Hilandar izabrana žena, i to ministarka kulture Maja Gojković, dok je za njenog zamenika izabran ministar bez portfelja Nenad Popović.\nUHAPŠEN GRADONAČELNIK ULCINJA Abazović: Vlada je odlučna da svim zloupotrebama stane na kraj\nGradonačelnik Ulcinja Ljoro Nrekić, predsednik lokalnog odbora Demokratske partije socijalista Mila Đukanovića i još tri opštinska funkcionera, uhapšeni su danas po nalogu Osnovnog državnog tužilaštva (ODT) u Ulcinju.\nBrnabić: Za najbolje odnose sa Bajdenovom administracijom\nSrbija će se truditi da ima najbolje moguće odnose sa administracijom novog predsednika SAD Džozefa Bajdena, rekla je danas premijerka Srbije Ana Brnabić.\nStiglo deset novih "Miloša" za 72. brigadu\nPotpredsednik Vlade i ministar odbrane Nebojša Stefanović prisustvovao je danas, zajedno sa načelnikom Generalštaba generalom Milanom Mojsilovićem, prijemu deset oklopno borbenih vozila "Miloš 4x4" namenjenih pripadnicima 72. brigade za specijalne operacije.\nPOLITIČKI STARLETAN Robijaš rado viđen gost u Predsedništvu\nLazar Dugalić Laki, nekadašnji osuđenik i bivši suprug pevačice Dare Bubamare, čest je gost u Predsedništvu Srbije i predstavlja se kao savetnik Tomislava Nikolića, saznaje „Blic“.


Izbori i protesti u Belorusiji - Sputnjik Srbija\n09:05 14 Jun 2021\nU Belorusiji su 9. avgusta održani predsednički izbori. Prema podacima Centralne izborne komisije, Lukašenko je osvojio 80,08 odsto glasova, za njim sledi Svetlana Tihanovska sa 10,09 odsto. Pri tome, štab Tihanovske je saopštio da ne priznaje rezultate CIK-a, istakavši da podaci sa biračkih mesta u svim regionima zemlje pokazuju da je ona osvojila između 70 i 80 odsto glasova.\nNakon zatvaranja biračkih mesta 9. avgusta u mnogim beloruskim gradovima počeli su masovni neodobreni protesti. Demonstranti u centru Minska postavili su barikade od kanti za smeće. Policija je ispalila suzavac, vodene topove i šok-bombe na njih i potisnula demonstrante iz centra grada.\n19:37 13 Novembar 2020\nLukašenko o američkim izborima: Mešali se svuda - žanju šta su posejali\nLast update: 18:28 04.05.2021\nLukašenko lišio zvanja 80 bivših pripadnika vojske i snaga bezbednosti\nPredsednik Belorusije Aleksandar Lukašenko potpisao je Ukaz kojim se 80 bivših pripadnika vojske i policije lišava zvanja zbog aktivnosti tokom protesta opozicije kojima su diskreditovali svoju službu.\nLast update: 17:09 18.04.2021\nLast update: 22:58 08.03.2021\nLukašenkova protivnica: Nadam se poseti Vašingtonu i sastanku sa predsednikom Bajdenom\nBivša predsednička kandidatkinja Belorusije Svetlana Tihanovska namerava da poseti Sjedinjene Američke Države i nada se susretu sa predsednikom Džoom Bajdenom.\nLast update: 10:32 02.03.2021\nLast update: 21:24 11.02.2021\nMediji: Nemačka namerava da primi do 50 beloruskih opozicionara sa porodicama\nNemačka namerava da u najskorije vreme primi do 50 „progonjenih“ beloruskih opozicionara sa članovima porodica, piše list „Zidojče cajtung“, pozivajući se na dokument nemačkog Ministarstva unutrašnjih poslova\nLast update: 19:13 07.02.2021\nKanada daje više od 2 miliona dolara beloruskim organizacijama civilnog društva\nKanada će izdvojiti 2,25 miliona kanadskih dolara (1,76 miliona američkih dolara) za podršku organizacijama civilnog društva u Belorusiji, navodi se u saopštenju ministra spoljnih poslova Marka Garnoa.\nLast update: 11:43 31.01.2021\nLitvanija nominovala Tihanovsku za Nobelovu nagradu za mir\nLitvanija je nominovala bivšeg predsedničkog kandidata na izborima u Belorusiji Svetlanu Tihanovsku za Nobelovu nagradu za mir.\nLast update: 16:31 28.01.2021\nLast update: 20:50 15.01.2021\nMakedonija, Crna Gora i Albanija uvele sankcije Belorusiji\nPet evropskih država pridružilo se sankcijama Evropske unije Belorusiji, saopštio je Savet EU.\nLast update: 17:21 12.01.2021\nLukašenko: Vlasti spremne za dijalog sa opozicijom, ali ne sa izdajnicima\nPredsednik Belorusije Aleksandar Lukašenko izjavio je da su vlasti zemlje spremne da vode dijalog o bilo kojim pitanjima, uključujući ona vezana za ustavnu reformu, sa opozicijom, ali ne i sa izdajnicima.\nLast update: 18:57 10.01.2021\nBivši predsednički kandidat na izborima u Belorusiji i lider beloruske opozicije Svetlana Tihanovska smatra da bi novi predsednički izbori i referendum o novom ustavu trebalo da budu održani do kraja 2021. godine i bez aktuelnog šefa države Aleksandra Lukašenka.\nLast update: 11:48 07.01.2021\nLukašenko pozvao Beloruse da razmisle o budućnosti\nPredsednik Belorusije Aleksandar Lukašenko pozvao je Beloruse da razmisle o budućnosti zemlje.\nLast update: 12:33 05.01.2021\nLukašenko Belorusima: Ako vam se ne sviđa predsednik, to pitanje rešavaju samo izbori\nPredsednik Belorusije Aleksandar Lukašenko saopštio je građanima zemlje da, ako im se ne sviđa sadašnji šef države, ovo pitanje mogu rešiti samo izbori.\nLast update: 11:38 04.01.2021\nLukašenko: Belorusija mora sačuvati suverenitet\nPredsednik Belorusije Aleksandar Lukašenko izjavio je da 2021. godina neće biti laka za zemlju i da ona po svaku cenu treba da sačuva suverenitet.\nLast update: 11:40 03.01.2021\nPrva nedelja u godini u znaku protesta: Minsk na nogama 148. dan /video/\nPrve nedelje nove godine oponenti beloruske vlasti još pre zore su počeli da izlaze na akcije protesta u različitim područjima Minska. Opozicija ih nije najavila, kao što to inače čini.\nLast update: 22:13 27.12.2020\nBelorusija: Poljski obaveštajci pokušali da vrbuju beloruskog diplomatu i oficira\nPoljske obaveštajne službe pokušale su da vrbuju beloruskog diplomatu i vojnika, saopštila je državna televizija „Belorusija 1“.\nLast update: 17:30 21.12.2020\nBelorusija: Pokrenut krivični postupak protiv Tihanovske i članova opozicionog saveta\nBelorusko tužilaštvo pokrenulo je krivični postupak protiv Svetlane Tihanovske i članova Koordinacionog saveta beloruske opozicije „zbog činjenice stvaranja i rukovođenja ekstremističkom grupom“, saopštilo je tužilaštvo na svom Telegram-kanalu.\nLast update: 16:30 20.12.2020\nZavršeni protesti u Minsku, više od 100 osoba uhapšeno\nU Minsku su završeni još jedni antivladini protesti na kojima je uhapšeno oko 100 osoba.\nLast update: 10:17 20.12.2020\nPripreme za protest opozicije u Minsku: Specijalna tehnika ispred Lukašenkove rezidencije /video/\nZnačajan broj policijske specijalne tehnike dovezen je u područje radne rezidencije beloruskog predsednika Aleksandra Lukašenka uoči najavljene opozicione akcije protesta, prenosi dopisnik Sputnjika.\nLast update: 21:10 18.12.2020\nVelika Britanija proširila sankcije protiv Belorusije\nBritanske vlasti proširile su sankcije protiv Belorusije, dodavši na crnu listu 29 fizičkih i sedam pravnih lica.


IPA 2018 Twinning projekt: Održana ekspertska misija o procjeni rizika za hroničnu izloženost ostacima pesticida - Agencija za sigurnost hrane Bosne i Hercegovine\nEkspertska misija na kojoj su razmatrane i revidirane procedure koje Agencija za sigurnost hrane Bosne i Hercegovine provodi pri procjeni rizika za hroničnu izloženost ostacima pesticida održana je u periodu od 6.-10. juna 2022. godine u Mostaru.\nNa ekspertskoj misiji koju je predvodio Alberto Mantovanni (Institut za zdravstvo, Italija) učestovali su službenici Sektora za naučnu saradnju, procjenu i komunikaciju rizika u Agenciji za sigurnost hrane Bosne i Hercegovine. Ekspertska misija održana je u sklopu IPA 2018 Twinning projekta „Podrška EU izgradnji kapaciteta i postepenom usklađivanju u sektoru sigurnosti hrane u Bosni i Hercegovini s pravnom stečevinom EU”.\nU sklopu misije obrađene su sljedeće teme:\nPostupak procjene rizika,\nPrihvatljivi dnevni unos (Acceptable Daily Intake, ADI) i akutna referentna doza (Acute Reference Dose, ARfD),\nKriteriji za određivanje maksimalnog nivoa ostataka pesticida (Maximum Residue Levels, MRLs),\nProcjena izloženosti ostacima pesticida: evaluacija monitoring planova EU i\nDefinisanje toksikokološki relevantnih ostataka pesticida.\nUnaprjeđenje kapaciteta za procjenu rizika jedna je od komponenti IPA 2018 Twinning projekta „Podrška EU izgradnji kapaciteta i postepenom usklađivanju u sektoru sigurnosti hrane u Bosni i Hercegovini s pravnom stečevinom EU” koji se finansira sredstvima Evropske unije u iznosu od 1,5 miliona eura, a provodi ga konzorcij predvođen Litvanijom sa svojim partnerima iz Italije i Mađarske.


PRESUDA HAGA – Vojislav Šešelj je SLOBODAN ČOVJEK | Trebinje Live\nPRESUDA HAGA – Vojislav Šešelj je SLOBODAN ČOVJEK\nTREBINJELIVE 31. 03. 2016. - 11:27h\nVojislav Šešelj je oslobođen optužbi pred Haškim tribunalom i on je od danas slobodan čovjek, saopštilo je sudsko vijeće na izrizanju prvostepene presude lideru Srpske radikalne stranke.\nVijeće je saopštilo da Šešelj nije kriv za progon, ubistvo, mučenje, deportaciju, pustošenje i razaranje gradova, razaranje religioznih objekata, pljačku javne i privatne imovine.\n„Vojislav Šešelj nije kriv“, saopštilo je Vijeće.\nSudija Žan Klod Antoaneti je nakon čitanja presude rekao da je samim tim nalog za hapšenje Šešelja bespredmetan.\nLider radikala je u pritvoru Haškog tribunala proveo gotovo 12 godina, od februara 2003. godine, kada se predao i dobrovoljno otišao u Hag, do novembra 2014. kada je pušten da se brani sa slobode zbog lošeg zdravstvenog stanja.


Vučićev sin radio u agenciji za prodaju fudbalera Partizana (VIDEO) | Klix Info\nVučićev sin radio u agenciji za prodaju fudbalera Partizana (VIDEO)\nGostujući u emisiji „Kontekst“ na TV Al Džazira, Vladimir Vuletić, ponovo se javno zapitao zašto u istrazi oko Veljka Belivuka još nije ispitan Novak Nedić, nekadašnji blizak saradnik Aleksandra Vučića i generalni sekretar Vlade? On je rekao da je Nedić stajao ispred grupe „Janjičari“ koju je predvodio Aleksandar Stanković, poznat i kao Sale Mutavi, a veliku ulogu imao je Aleksandar Vidojević, Aca Rošavi, i nazvao je kriminalnom organizacijom.\nVuletić je izneo saznanja da je ovu grupu Nedić koristio za pokušaje da preuzme FK Partizan. Na pitanje novinarke Ivane Momčilović Odobašić zašto je nekadašnjem sekretaru Vlade bilo važno da preuzme FK Partizan, Vuletić je rekao da je to pre svega zbog novca i omladinske škole Partizana.\n– FK Partizan ima ogromno bogatstvo u omladinskoj školi i talentima koji uspevaju da dođu do prvog tima i budu prodati za ozbiljan novac. Nemojte zaboraviti da su tri mlada igrača Partizana nedavno prodata za 30 miliona evra – kazao je Vuletić.\nVuletić je otkrio da je Novak Nedić bio blizak firmi za prodaju igrača „International office sport“, a u njoj su radili i pripadnici porodice predsednika. Na direktno pitanje novinarke ko je radio iz porodice predsednika, Vuletić je rekao da je Vučićev sin radio u agenciji koja se bavila prodajom fudbalskih talenata. Taj deo možete pogledati u video snimku od 14. minuta.\n– U toj agenciji su radili pripadnici bližeg okruženja predsednika. Njegov sin, Danilo Vučić, bio je u prilici da radi u ovoj agenciji neko vreme. Mi imamo tu situaciju, bitno je da se napomene da je 2015. čitava generacija 2000. godište bila potpisana od strane te agencije – dodao je bivši potpredsednik Partizana.\nPodsetimo, ranije se spekulisalo u javnosti da neki fudbaleri moraju da igraju u reprezentaciji zato što „imaju moćne menadžere“.\nVuletić je izneo još niz optužbi na račun Novaka Nedića, između ostalog da je vršio pritisak na rukovodstvo Partizana da se izgubi utakmica protiv Borca kako bi Čačani ostali u Superligi.\nU emisiji je učestvovao još advokat Ivan Ninić, koji je, takođe, iskazao čuđenje načinom na koji se vodi istraga i zašto nisu još saslušani akteri poput Nedića, Nebojše Stefanovića i Dijane Hrkalović.\nUpdated: 19 марта, 2021 — 12:35 am


Kakve reforme čekaju policajce pre ulaska u EU? – NOVI POLICIJSKO SINDIKALNI SAVEZ\nHome » Vesti » Obaveštenja » Kakve reforme čekaju policajce pre ulaska u EU?\nBeograd 21.novembar 2016.godine. Kakve reforme čekaju policajce kao uslov za ulazak Srbije u EU, da li su ispunjeni standardi Ujedinjenih nacija o broju policajaca u odnosu na broj stanovnika, kao i ostali uslovi koje Srbija mora da ispuni a koji su direktno vezani za rad policije, u autorskom tekstu u delu „Lični stavovi“ pod naslovom „Policija na skeneru EU“ za list „Danas“, u izdanju od 18.novembra 2016.godine, piše Saša Đorđević iz Beogradskog centra za bezbednosnu politiku.\nMišljenja smo da je ovo jedan veoma interesantan tekst pa ga zato prenosimo u celini.\nU najnovijem izveštaju o napretku Srbije istaknuta neophodnost jačanja integriteta policije\nPolicija na skeneru EU\n* Najveći izazov biće depolitizacija policije jer su političari prosto zaljubljeni u moć koju ima ova služba. Najsvežiji slučaj u nizu primera uticaja političara na policijske istrage je otkrivanje detalja o pronalasku oružja u blizini porodične kuće predsednika Vlade\nNastavak reforme policije u Srbiji najviše zavisi od političke odluke da se ojača integritet policije. Na tom putu tri koraka su ključna.\nPolicijske operacije moraju da se realizuju bez uticaja politike. Unutrašnja kontrola policije mora da bude nezavisna u svom radu. Promene u upravljanju ljudskim resursima u policiji neophodno je sprovoditi transparentno. U suprotnom, za dve godine nam sledi ponavljanje gradiva iz izveštaja Evropske komisije.\nTri od 25 nalaza Komisije u kojima se navodi da u Srbiji nema napretka odnose se na policiju. Drugi državni organi su spomenuti u šest negativnih ocena, što znači da se trećina kritika odnosi na policiju. Takvo stanje je zabrinjavajuće. Evropljani srpskoj policiji najviše zameraju loše upravljanje ljudskim resursima, nejaku kontrolu i nadzor nad radom policije i to što nije određen oficir za vezu u sedištu Evropola u Hagu. Uočeni su i problemi politizacije policije, curenja informacija iz istraga, slabog sprovođenja antikorupcijske strategije, loše saradnje policije i tužilaštva i neusklađenost novog Zakona o policiji sa Zakonikom o krivičnom postupku.\nEvropska unija traži od institucija dobru praksu i rešenja. Najveći izazov biće depolitizacija policije jer su političari prosto zaljubljeni u moć koju ima ova služba. Najsvežiji slučaj u nizu primera uticaja političara na policijske istrage je otkrivanje detalja o pronalasku oružja u blizini porodične kuće predsednika Vlade.\nPored toga, tu su i nejasne smene šefova u policiji – od direktora preko načelnika kriminalističke policije do postavljenja vršilaca dužnosti mimo zakona.\nDobra praksa, na primer u upravljanju ljudskim resursima, znači da se zna kako se zapošljava, napreduje i otpušta u policiji. Srbija nije ispunila standard Ujedinjenih nacija da na 100.000 građana ima 300 policajaca, već je taj broj 445 i pri tome se govori o povećanju broja policajaca. Zabrinjavajuć je i status diplomaca Kriminalističko-policijske akademije. U prethodne dve godine uloženo je skoro šest miliona evra iz budžeta za rad Akademije, a za najveći deo diplomaca još uvek nema mesta u policiji. To deluje kao uzaludno trošenje novca svih građana. Reforma ove oblasti je započeta, usvojeni su propisi koji uređuju raspisivanje konkursa za posao u policiji, ali ono što je neophodno jeste njihova potpuna primena.\nDobra praksa podrazumeva i postojanje sistema unutrašnje kontrole policije, koga trenutno u Srbiji nema. Zakonom o policiji je utvrđeno da unutrašnju kontrolu vrši Sektor unutrašnje kontrole, a formiranjem Službe za bezbednost i zaštitu podataka dodatno se komplikuje unutrašnja kontrola jer praktično postoji pet kontrolora među kojima ne postoji podela nadležnosti i koordinacija. Uz to rad Sektora nije nezavisan, iako je to ključni međunarodni princip za učinkovitu kontrolu policajaca. Ministar unutrašnjih poslova daje smernice i obavezna uputstva za rad, čime može da utiče na aktivnosti Sektora unutrašnje kontrole.\nNeko će zbog iznetih nalaza pomisliti da je Srbija na posebnom skeneru Brisela. Evropska unija je Hrvatskoj poslala 21 uslov za zatvaranje poglavlja 23, od kojih je jedan bio depolitizacija i profesionalizacija policije. Glavne zamerke Evropske komisije su bile slične kao i za nas: masovne i nejasne smene u policiji, pogotovo ljudi u kriminalističkoj policiji koji su radili na najsloženijim slučajevima. Bugarska i Rumunija su i dalje na meti, iako su punopravne članice, i pomno se prati napredak ove dve zemlje u borbi protiv organizovanog kriminala i korupcije.\nSvakako je dobro što će reforma policije i dalje biti na skeneru EU. Prethodni i sadašnji nosioci vlasti u Srbiji kao dobošari daju na znanje da žele da reše sve pomenute probleme, ali bez međunarodne zajednice suštinski nisu u stanju da pokrenu reforme u policiji. Nepostupanje na pritužbe građana povodom nasilnog rušenja objekata u Hercegovačkoj ulici u Beogradu najslikovitije pokazuje da u policiji rade pojedinci koji nisu otporni na korupciju i kriminal, ali i koliko je policija politizovana a unutrašnja kontrola slaba. Zato veoma zabrinjava politička odluka Evropske komisije da u izveštaju nijednom ne spomene slučaj „Savamala“. Ipak, utvrđivanje odgovornosti za rušenje u Savamali ne može se izbeći ako nosioci vlasti zaista odluče da sve preporuke EU sprovedu u praksi.\nPrema zvaničnim podacima Vlade R Srbije, Srbija u 2016.godini ima 7.186.862 stanovnika. Prema standardima Ujedinjenih nacija na koje se poziva autor teksta, Srbija treba da ima 23.956 policajaca. Krajem 2014.godine u MUP je bilo zaposleno oko 43.000 zaposlenih. Koliko je policajaca od ukupnog broja zaposlenih ostaje da se vidi.\nPrema nezvaničnim informacijama do kojih je došao Novi policijsko sindikalni savez, Amadeo Votkins, specijalni savetnik ministra unutrašnjih poslova Nebojše Stefanovića, koji je koordinisao rad na izradi novog zakona o policiji, koji je početkom godine usvojen u Skupštini Srbije i savetnik u sprovođenju reforme policije, dobio je novi Ugovor sa MUP-om na period od godinu dana odnosno do septembra 2017.godine.\nKako će se sprovesti očigledno bolne reforme u policiji koje su jedan od bitnih uslova za ulazak Srbije u EU ostaje da se vidi u mesecima ili godinama koje nam dolaze.\nPredhodno: Sindikat vojske nije odustao od održavanja protesta. Stiže podrška sa svih strana\nSledeće Novi policijsko sindikalni savez uputio pismo podrške Vojnom sindikatu Srbije.


Одржана завршна конференција пројекта „Јавна својина за развој јавног сектора“ - Општина Бајина Башта\nOdržana završna konferencija projekta „Javna svojina za razvoj javnog sektora“\nObaveštavamo vas da je 20. avgusta 2020. godine održana završna konferencija projekta „Javna svojina za razvoj javnog sektora“. U skladu sa epidemiološkom situacijom u Republici Srbiji, završna konferencija projekta je organizovana putem online platforme.\nOtvarajući završnu konferenciju projekta, državni sekretar u Ministarstvu državne uprave i lokalne samouprave Republike Srbije, gospodin Ivan Bošnjak je istakao ulogu ovogMinistarstva u realizaciji projekata posvećenih podršci lokalnim samoupravama u Republici Srbiji u oblasti upravljanja imovinom koji su usmereni na podizanje tehničkih i finansijskih kapaciteta lokalnih samouprava kao i tržišnoj konkurentnosti. Državni sekretar je naglasio značaj donatorske podrške Evropske unije u ovim procesima kao i značajnu ulogu Stalne konferencije gradova i opština kao implementacionog partnera. Takođe, državni sekretar je istakao da je, realizacijom projekta, stvorena konkretna osnova za čiju se nadogradnju može konkurisati kod drugih fondova Evropske unije, a posebno kroz programe prekogranične saradnje.\nU nastavku konferencije, prisutnima se obratio gospodin Zoran Despić, načelnik Gradske uprave za urbanizam, izgradnju i imovinsko-pravne poslove Grada Užica. Despić je naglasio da je Grad Užice prepoznao potrebu da unapredi sistem upravljanja javnom imovinom na lokalnom nivou i zajedno sa Opštinom Bajina Bašta i Regionalnom razvojnom agencijom Zlatibor krenuo u realizaciju projektnih aktivnosti. „Predlog projekta je odraz naših stvarnih potreba u gradskoj upravi i svakako je unapredio sistem upravljanja imovinom. Posmatramo javnu imovinu kao kapital svih građana Užica, i svesni smo da je veoma važno da uredimo ovu oblast i imamo relevantne podatke o tome sa čime raspolažemo“ istakao je načelnik.\nDirektor Regionalne razvojne agencije Zlatibor, gospodin Slavko Lukić je prisutne upoznao sa ulogom agencije u realizaciji projekata u oblasti javne imovine. Ukazujući na značaj ovog resursa za finansijsku održivost lokalnih budžeta i značajno uvećanje prihoda, Lukić je istakao spremnost razvojne agencije da pomogne lokalnim samouopravama u procesu programskog budžetiranja i usklađivanja sa Planovima razvoja lokalnih samouprava u skladu sa novim Zakonom o planskom sistemu Republike Srbije. „Spremni smo da, kao primer dobre prakse, upoznamo ostale opštine Zlatiborskog okruga sa rezultatima i smernicama ovog projekta i da ih podržimo u pisanju predloga projekata koji će biti praktično nastavak započetog procesa u unapređenju upravljanja javnom imovinom“ zaključio je Lukić.\nGospođa Jelena Filipović, načelnica Opštinske uprave Bajina Bašta iznela je da je, formirajući radni tim za upravljanje javnom imovinom, opština kroz projekat popisala sve nepokretnosti u vlasništvu opštine i unela ih u bazu podataka Republičke direkcije za imovinu. Sa druge strane, izvršeno je snimanje većeg dela podzemnih instalacija na teritoriji opštine i upisano u katastar podzemnih instalacija. Takođe, izrađena je nedostajuća projektno-tehnička dokumentacija za ozakonjenje javnih objekata, etažiranje i brisanje određenih objekata iz katastra nepokretnosti.\nIspred Stalne konferencije gradova i opština, kao implementaciono gpartnera u realizaciji Programa Exchange 5, prisutnima se obratila MilenaRadomirović, menadžerka Programa. Gospođa Radomirović je na početku obraćanja čestitala svim partnerima uspešnu implementaciju, ističući da je predmetni projekat među prvih pet uspešno okončanih, od ukupno 18 projekata grant šeme. Ona je naglasila da su planirani projektni rezultati i indikatori uspešno postignuti.\nRadomirović je ocenila da se u sprovođenju ovog projekta jasno prepoznaje da kompleksna oblast upravljanja imovinom zahteva međusektorsku saradnju i da su i grad Užice i opština Bajina Bašta uz podršku RRA uspostavile odličnu osnovu u tom smislu, formiranjem organizacionih struktura i sprovođenjem obuka koje su povezale lokalne imovinsko-pravne, finansijske, katastarske, urbanističke službe. Ukazala je da je ceo Program Exchange 5 traje do aprila 2021. godine i da će u predstojećem periodu biti pripremljeni i modeli dokumenata koje će svi gradovi i opštine moći da koriste, poput uputstva za koordinaciju službi JLS u upravljanju imovinom, odluke o građevinskom zemljištu, ali i priručnika za upravljanje imovinom koji će uključiti i primere dobre prakse projekata grant šeme.\nU drugom delu konferencije, koji je bio namenjen prezentaciji projektnih rezultata i dostignuća, menadžer projekta, Miroslav Ivanović istakao je da je uloga Regionalne razvojne agencije bila da koordinira realizaciju projektnih aktivnosti i da, u skladu sa identifikovanim potrebama lokalnih samouprava, realizuje postavljene indikatore na najbolji mogući način. U nastavku prezentacije istakao je sve postignute rezultate i zahvalio se resornim ministarstvima, Stalnoj konferenciji gradova i opština i lokalnim samoupravama na uspešnoj saradnji.\nProjekat “Javna svojina za razvoj javnog sektora” realizovan je u okviru Programa Exchange 5 usmerenog na unapređenje upravljanja imovinom u gradovima i opštinama Srbije, kao i podizanje kapaciteta i svesti o važnosti efikasnog upravljanja javnom imovinom za lokalni razvoj na nivou Srbije.\nProgram Exchange 5 finansira Evropska unija iz alokacije za IPA 2014, a sprovodi Ministarstvo državne uprave i lokalne samouprave (MDULS) u saradnji sa Stalnom konferencijom gradova i opština (SKGO) kao implementacionim partnerom. Telo za ugovaranje svih projekata grant šeme je Ministarstvo finansija, odnosno Sektor za ugovaranje i finansiranje programa iz sredstava Evropske unije (CFCU).\n21/08/2020 in Najnovije vesti\t0 comments\nJavna nabavka usluga- narudžbenica 46/21 29 jul 2021\nJavna nabavka usluga- narudžbenica 47/21 29 jul 2021\nJavna nabavka dobara- narudžbenica 03/21 16 jul 2021\nJavna nabavka dobara- narudžbenica 03/21 15 jul 2021\nJavna nabavka dobara- narudžbenica 01/21 13 jul 2021


HITNO ZAŠTITITE ŽRTVE NASILJA – UDALJITE NASILNIKA - Autonomni ženski centar\nHITNO ZAŠTITITE ŽRTVE NASILJA – UDALJITE NASILNIKA\nKoalicija ženskih organizacija zahteva uvođenje hitnih mera zaštite\nAutonomni ženski centar je uputio predlog Ministarstvu unutrašnjih poslova, da po uzoru na mnoge evropske zemlje, u Zakon o policiji uvede meru udaljavanja nasilnika iz stana i zabranu kontaktiranja sa žrtvom na 14 dana. Ovu meru bi određivala policija na licu mesta ili najviše 48 sati nakon događaja.\nKada se desi nasilje, u Srbiji uglavnom žene i deca izlaze iz kuće, dok nasilnik koji je jedini odgovoran za nasilje ostaje u zajedničkom domu, ne snoseći posledice za svoje ponašanje. Za to vreme žena sa decom boravi u oskudnom ili nebezbednom prostoru, menja dotadašnji način života, deca menjaju okruženje i školu. Boravak u sigurnoj kući je vremenski ograničen i uglavnom nedovoljan da se žena osnaži, pronađe mesto gde će živeti sa decom, posao i reši druga životna pitanja, zbog čega se neretko vraća nasilniku.\nPredlog Autonomnog ženskog centra oslanja se na Konvenciju Saveta Evrope o sprečavanju i borbi protiv nasilja nad ženama i nasilja u porodici, član 52 – Hitne mere zaštite. Ovaj član obavezuje države da preduzmu neophodne mere da nadležni odgani u situaciji neposredne opasnosti imaju mandat da izdaju nalog učiniocu nasilja da napusti mesto stanovanja žrtve u dovoljnom vremenskom periodu i da mu zabrane da kontaktira žrtvu. Istovremeno, to je i preporuka Komiteta Ujedinjenih nacija za eliminaciju diskriminacije žena data jula 2013. Republici Srbiji u vezi sa nasiljem prema ženama.\nOvakvo ovlašćenje policije je prvi put uvedeno 1996. godine u Austriji, nakon čega su međunarodna tela proglasila taj model dobrom praksom koju treba da prate i ostale države. Mnoge evropske države su usvojile slično zakonodavno rešenje (Nemačka, Švajcarska, Slovenija...).\nPored toga što je pravednija, opcija u kojoj nasilnik napušta kuću je jeftinija za državu, jer smanjuje troškove, kao što je plaćanje boravka u sigurnoj kući.\nPozivamo građane i građanke da se pridruže našem zahtevu i putem sajta Potpisujem.org pošalju Ministarstvu unutrašnjih poslova poruku podrške za uvođenje hitnih mera zaštite.\nIGRAJTE KVIZ U KOME SVI DOBIJAMO – UDALJITE NASILNIKA!


Sajam sporta u Beogradu pokazao da je najbolji u regionu - Soskanal\n» Sajam sporta u Beogradu pokazao da je najbolji u regionu\nObjavio Bojan Pavlović 28/11/2016 - 11:00\nBEOGRAD - Sekretar u ministarstvu omladine i sporta Predrag Peruninicic i direktor Sajma sporta Nemanja Svjetličić svečano su zatvorili peti međunarodni Sajam sporta pod sloganom "Sport je zakon".\nOvogodišnji Sajam sporta oborio je sve rekorde i potvrdio status vodeće sportske manifestacije u regionu, a postavljeni su novi standardi u organizaciji i promociji samog događaja.\nNa 20 terena za aktivaciju, poligonu za atletiku i kros fit, trambulini, ski skakaonici, tatamiju za borilacke sportove, teretani, predstavljeni su svi sportovi, dok je tokom tri dana održan je veliki broj sportskih radionica, predavanja i edukacija o sportu.\n"Hvala svim sportskim savezima Srbije koji su učestvovali na ovogodišnjem Sajmu sporta. Srećan sam što je broj dece koja su aktivna na Sajmu sporta vidljivo porastao. Još više me raduje što sam siguran da će naredna sportska godina biti još uspešnija i što ćemo svi biti fizički aktivniji i za nove pobede i izazove spremniji. Vidimo se sledeće godine na istom mestu", rekao je Peruničić.\nDirektor Sajma Sporta Nemanja Svjetličić istakao je značaj jer se sve više dece bavi sportom i što uzore vide u sportistima.\n"Srbija je zemlja sporta i šampiona, volimo da se takmičimo i pobeđujemo. Tri dana na Sajmu sporta veličali smo sve prošle uspehe, planirali naredne, oprobali se u nekim novim sportskim veštinama, razmenili znanja, iskustva i pre svega uživali. Hvala svima što ste u ovolikom broju bili na Sajmu sporta i slavili prave vrednosti, jer sport je zakon", izjavio je na ceremoniji zatvaranja Svjetličić.\nSajam sporta pod sloganom "Sport je zakon" održan je na Beogradskom sajmu u organizaciji Sportskog saveza Srbije, a pod pokroviteljstvom Ministarstva omladine i sporta Republike Srbije.\nUčestvovalo je 40 teritorijalnih sportskih saveza, 95 nacionalnih granskih saveza, najvažnije sportske visokoškolske ustanove i predstavnici najznacajnijih sportskih institucija u zemlji.\nUz domaćina, ministarstva omladine i sporta, Sportskog saveza Srbije, na Sajmu su učestvovali Paraolimpijski i Olimpijski komitet Republike Srbije, Zavod za sport i medicinu sporta Republike Srbije, Antidoping agencija Republike Srbije, Sekretarijat za omladinu i sport grada Beograda sa Sportskim savezom Beograda, Sekretarijat za omladinu i sport AP Vojvodine sa Sportskim savezom Vojvodine, Sportski savez Kosova i Metohije.


Radić i Stojanović: Vojska Kosova poruka da nema razgovora o razgraničenju | N1 Srbija\nRadić i Stojanović: Vojska Kosova poruka da nema razgovora o razgraničenju\n05.12.2018. |18.49 |\nDoktorand Fakulteta političkih nauka Boban Stojanović i vojni analitičar Aleksandar Radić ocenili su u Danu uživo TV N1 da je formiranje vojske Kosova, pre svega, propagandno i političko pitanje. Gosti N1 ocenjuju da Priština time želi Beogradu da poruči da je zaokružila svoju državnost i da nema pregovora ni o kakvim ustupcima.\nPredsedništvo Skupštine Kosova odlučilo je da se tri zakona o transformaciji BSK razmatraju na redovnoj sednici koja je zakazana za 14. decembar. Predsednik kosovskog parlamenta Kadri Veselji najavljuje da će tog dana Kosovo i zvanično imati vojsku.\nBoban Stojanović podseća da Priština formira vojsku kosova bez prethodne promene Ustava, ali da za to očigledno imaju podršku stranih partnera. On ne isključuje mogućnost da je i u slučaju vojske reč o sukobu premijera i predsednika Kosova – Ramuša Haradija i Hašima Tačija.\n“Kada razgovaramo o potencijalnim rešenjima, pojavila se ta ideja o defakto podeli koja je došla od predsednika Kosova Hašima Tačija i predsednika Srbije Aleksandra Vučića. Očigledno je da je sve ovo što je Haradinajeva vlada radi, odgovor na poteze Srbije i ideju Hašima Tačija”, istakao je on.\nRadić u odluci Prištine da formira vojsku vidi pre svega propagandnu nameru. “Treba im simbol zaokruživanja državnosti onako kako to oni zamišljaju (…) da se napravi slika o tome da Kosovo čvrsto stoji iza odbrane mape koja im je na zastavi. Teško je razgovarati o razgraničenju kada te snage imaju mandat da brane teritorijalni integritet”, objasnio je on.\nDodao je i da od 15. decembra kreće medijska eksploatacija vojske Kosova, ali da ne veruje da će te snage da se pojave severno od Ibra, dok je ulazak Vojske Srbije na sver Kosova u domenu, kako se izrazio, političke fantastike.\n“To jeste direktno ugrožvanjae interesa Srbije, ali to nije početak akta agersije ili nekih događaja koji bi doveli do nove 'Oluje' ili sl. Poražavajuće izgleda da Priština svaki put uspeva da iznudi reakciju (Beograda) uz mali rizik. Kosovske snage bezbednosti ostaju pod istim mehanizmom kao i do sada. Kfor je jedina adresa za obraćanje, i dovoljna je efikasna komunikacija sa Kforom. To su profesionalnci, srpski vojnik i pripadnik Kdora se lako razumeju, oni govore jezikom profesije, treba im samo politička podrška. Od Kfora treba tražiti striktno poštovanje mandata”, poručio je Radić.\nStojanović je podsetio na izjavu novinara nedeljnika Vreme Radoslava Ćebića u Novom danu TV N1 da svi potezi Prištine usmereni ka tome da pokažu koliko je Srbija nemoćna na Kosovu.\nOcenio je i da su rekacije Beograda na najavu formiranja vojske Kosova bile ekstremne i da je predsednik Odbora za KiM Milovan Drecun smirio situaciju kada je, gostojući u Pressingu N1, objasnio da Srbija ne može da spreči formiranje vojske Kosova, već može da apeluje na međunarodnu zajednicu da garantuje bezbednost u pokrajini.\n“Na to se treba fokusirati – insistirati na tome da međunarodna zajednica reaguje. Nikako govoriti da je Vojska spremna, da će reagovarti. Jeste u pitanju ponos, ali u Srbiji niko ne voli da čuje da je Vojska spremna da reaguje”, istakao je Stojanović.\nKomentarišući konsultacije predsednika Aleksandra Vučića sa ambasadorima Rusije, Kine i Sjedinjenih Američkih Država, Stojanović je rekao da će se tek videti da li je to dobra praksa, ali da konsultacije sa predstavnicima zemalja članica Saveta bezbednosti UN ne mogu ništa loše da nam donesu.\nRadić je dodao da možda ne bi bilo loše razgovarati i sa zemljama čiji vojnici učestvuju u misiji Kfora, jer osim Kfora, nemamo drugi mehanizam zaštite bezbednosti na Kosovu.\nAleksandar Radić Boban Stojanović vojska kosova Kosovo razgraničenje\nDa se Srbija ponasa ovako,do sada bi nas bombardovali.\nPa ko si ikad dogovorio s Amerikom a da pri tome Amerika nema nikakve koristi?\nAmerika uvek i u svemu mora da ima svoju korist!


Severni morski put spojiće ceo svet - Sputnjik Srbija\n22:25 09.04.2019 (osveženo 02:57 10.04.2019) Preuzmite kraći link\nArktik je zona rizika, ali zona kontrolisanog rizika, to je zona efektivne predvidive ekonomske aktivnosti, ocenio je Maksim Akimov, zamenik predsednika Vlade Rusije na 5. Međunarodnom arktičkom forumu u Sankt Peterburgu.\nNa sesiji „Severni morski put — ključ ka razvoju ruskog Arktika“ došlo se do zaključka da ta magistrala ima velike perspektive.\n„Koreja i druge azijske zemlje razmatraju Severni morski put, jer je to najkraći put koji povezuje Aziju i Evropu, i ima veliki komercijalni potencijal“, rekao je Pak Hin Kjon, ambasador Ministarstva inostranih poslova Južne Koreje za međunarodnu saradnju u Arktiku.\nPrezentacija Severnog morskog puta na Međunarodnom forumu u Sankt Peterburgu\nSeverni morski put prolazi duž arktičkih granica Rusije i dugačak je 5.600 kilometara, a ruski eksperti ocenjuju da je to strateški pravac koji će spojiti svet.\nGeneralni direktor državne korporacije za atomsku energiju „Rosatom“ Aleksej Lihačov je rekao da cilj nije da se tom maršrutom preveze 80 miliona tona robe (kako su ranije govorile ruske vlasti), već 92,6 miliona tona do 2024. godine.\nMeđutim, glavni nedostaci Severnog morskog puta su surovi prirodni uslovi i nedovoljan razvoj infrastrukture u arktičkoj zoni. Na teritoriji Jamala, kako je naveo gubernator Jamalsko-Neneckog autonomnog okruga Dmitrij Artjuhov, potrebna infrastruktura postoji, ali kada se ide ka severu pojavljuje se problem, jer nje nema.\nZbog toga je jedan od glavnih zadataka privlačenje investicija i pravljenje novih luka.\n„Postavljen je zadatak da se do 1. jula Državnoj dumi podnese zakon koji predviđa posebne mere državne podrške za projekte koji se sprovode na Arktiku“, rekao je Aleksandar Kozlov, ruski ministar za razvoj Dalekog istoka.\nTrenutno su u akvatoriji Severnog morskog puta u opticaju četiri nuklearna ledolomca „Rosatomflote“: „Pedeset godina pobede“, „Jamal“, „Tajmir“ i „Vajgač“, kao i jedinstveni u svetu transportni brod na nuklearni pogon „Severni morski put“, a 2020. i 2021. godine se očekuje pojačanje flote novim ledolomcima: „Ural“, „Sibir“ i „Arktik“.\nMeđunarodni forum „Arktik — teritorija dijaloga“ u Sankt Peterburgu okupio je zvaničnike iz država arktičkog regiona\n„Dobili smo odobrenje Vlade da izgradimo još dva univerzalna ledolomca do 2030. godine. Do tada bi trebalo da imamo flotu koja će omogućiti korišćenje Severnog morskog puta tokom cele godine“, naglasio je Lihačov.\nTokom prvog dana foruma naglašeno je i da je razvoj arktičke zone veoma važan za Rusiju, s obzirom na prirodne resurse kojima taj region raspolaže, ali je istovremeno istaknuto i da je Rusija otvorena za saradnju sa drugim arktičkim zemljama.\n„Ako govorimo o nafti i gasu, arktička zona trenutno obezbeđuje 85 odsto prirodnog gasa, koji se proizvodi u našoj zemlji, i 15 odsto nafte. Ako govorimo o čvrstim mineralima, onda ni u ovom slučaju uloga arktičke zone nije ništa manje značajna. To podrazumeva i ogromne količine nikla, bakra i drugih elemenata. Naš zadatak je da efektivnije radimo za biznis i zemlju u daljem razvoju arktičke zone“, rekao je Mihail Grigorjev, direktor i suvlasnik kompanije „Gekon“.


četvrtak, 13 avgust 2015 09:41\nPresuda Suda BiH u korist Republičke organizacije porodica zarobljenih i poginulih boraca i nestalih civila Republike Srpske, a protiv Savjeta ministara BiH trebalo bi da otkrije na koji način je djelovala i radila Međunarodna komisija za nestala lica.\nSud je naložio Savjetu ministara da dostavi sve informacije o sporazumu iz 1998.godine, koji je definisao status i aktivnosti međunarodne komisije. Iz Srpske očekuju odgovor na pitanje - ko je Međunarodnoj komisiji dao odriješene ruke da vodi proces traženja nestalih lica i raspolaže donatorskim sredstvima? Pomalo neočekivano djeluje presuda Suda BiH u korist nevladine organizacije iz Republike Srpske,a na štetu Savjeta ministara BiH. Republička organizacija porodica zarobljenih i poginulih boraca i nestalih civila tužila je Savjet ministara prije dvije godine i sada očekuje da bude upoznata sa svim detaljima sporazuma koji je omogućio Međunarodnoj komisiji da vodi proces traženja nestalih lica i raspolaže međunarodnim donacijama, kaže predsjednik ove organizacije Nedeljko Mitrović.Direktor Republičkog centra za istraživanje rata, ratnih zločina i traženje nestalih lica Milorad Kojić podsjeća da je Međunarodna komisija kao nevladina organizacija u BiH ušla na mala vrata i kontrolisala proces traženja nestalih lica.Član kolegijuma direktora Instituta za nestala lica BiH Milutin Mišić tvrdi da je sadašnje stanje u procesu traženja nestalih lica neodrživo.\nViše iz kategorije: « Usvojena odluka o raspisivanju referenduma u RS-u


DBA upozorila: Droga "krokodil" na ulicama Srbije\njan 13 2020\t/\nUpozoravaju da je "krokodil" ili, medicinski desomorfin, veoma opasna droga, koja je nekoliko puta jeftinija od kokaina, a dolazi iz "domaće radinosti" mešanjem kodeina, benzina, razređivača i hlorovodonične kiseline.\n"Unošenjem u organizam, dolazi do raspadanja tkiva. Životni vek onih koji se navuku na ovaj supstitut kokaina nije duži od dve godine. Ukoliko neko i uspe da se skine sa 'krokodila', često ostaje sa posledicama unakaženosti zbog dejstva ove droge", navodi Centar DBA.\nSmatraju da policija svoj posao poslednjih nekoliko godina radi odlično, a da o tome govore i rezultati.\n"Samo u prošloj godini zaplenjeno je skoro 7,5 tona narkotika. Sklanjanjem droga sa ulice, zadaje se jak udar narko kartelima jer im se na taj način uskraćuje i mogućnost daljeg regrutovanja novih dilera", navodi se u saopštenju.\n"Centar DBA smatra da pored dece, treba da edukujemo i roditelje i nastavno osoblje. Što više edukacija, tribina, aktivnije uključivanje srednjoškolaca, roditelja i nastavnog osoblja, najbolji je vid borbe protiv narkomanije koje mi kao društvo možemo da iznesemo i pomognemo omladini, ali i policiji u njihovom radu", zaključak je Centra.\nViše iz ove kategorije « AMSS poziva vozače na dodatni oprez zbog poledice i magle Šta se krije iza najave o spuštanju cenzusa na tri odsto? »


Narodna stranka u Leskovcu zahteva raspuštanje Gradskog štaba za vanredne situacije, smenu i pokretanje odgovornosti svih članova Štaba - JUGPRESS\nNarodna stranka u Leskovcu zahteva raspuštanje Gradskog štaba za vanredne situacije, smenu i pokretanje odgovornosti svih članova Štaba\nGradski štab za vanredne situacije Grada Leskovca održao je 34. sednicu, kojom je predsedavao komandant Štaba Goran Cvetanović. Na sednici su usvojene mere u cilju sprečavanja širenja virusa korona.\nOsim činjenice da sednici nisu prisustvovali novinari, ovo bi bila jedna uobičajena vest koja govori o odgovornosti vanrednog gradskog organa koji ima za cilj da obezbedi sve neophodne uslove u borbi protiv smrtonosnog virusa, saopštila je Narodna stranka u Leskovcu.\nMeđutim, Leskovac nema odgovoran i profesionalan Gradski štab za vanredne situacije. Ovoj činjenici u prilog ide neverovatan podatak da se Štab na čelu sa svojim komandantom nije sastao punih 38 dana, bez obzira što se zdravstvena situacija u gradu pogoršavala iz dana u dan.\nJednostavno, komandantu Štaba je težišna aktivnost poslednjih mesec i po dana bila vezana za izbornu kampanju, te je zanemario učešće u radu Gradskog štaba za vanredne situacije. Zabrinjavajuće je što se takvoj gradonačelnikovoj odluci nije usprotivio niko od članova Štaba, već su ćutke pristali na ignorisanje i zataškavanje podataka o zaraženima i umrlima, koji su direktna posledica masovnih stranačkih okupljanja. Ili su članovi postali saučesnici u odluci svoga komandanta da su lažni lokalni izbori važniji od zdravlja građana ili su svi oni žrtve čudnovate obmane koja svakako eliminiše njihovu stručnost i dostojanstvo.\nPet nedelja su ignorisali sve kritične i po živote građana rizične izborne radnje, stranačke mitinge i skupove na čelu sa komandantom Štaba, na kojima je bilo okupljeno na stotine izmanipulisanih i nezaštićenih građana Leskovca i Jablaničkog okruga. Da zlo bude veće, počev od gradonačelnika, u Štabu figurišu sve sami doktori nauka, lekari, inžinjeri, profesionalci i ekspreti, rečju struka, te je nemoguće da nisu znali kakve će biti posledice izlaganjem građana zdravstvenom riziku velikih razmera.\nZar su politički poeni, jurnjava za procentima, glasovima i mandatima na nedemokratskim izborima važniji od zdravlja i života ljudi!? Zar je cena za osećaj moći nekolicine lokalnih političara toliko velika da mora da se plaća rasplamsavanjem bolesti i ljudskim životima!?\nGradski štab za vanredne situacije Grada Leskovca je izgubio svoju svrhu i autoritet, sam je sebe diskreditovao i sve mere i odluke koje ubuduće budu usvojene, makar one bile dobre, biće u debeloj senci skandaloznog ponašanja Štaba i njegovog komandanta za vreme besmislene izborne kampanje.\nPredsednik Narodne stranke, Vuk Jeremić, prilikom posete Leskovcu, upozoravao je na izborni proces kao na opasnost po zdravlje stanovništva, te je pozvao građane da ne učestvuju na lažnim i zdravstveno rizičnim izborima.\nGradski odbor Narodne stranke u Leskovcu zahteva raspuštanje Gradskog štaba za vanredne situacije, smenu i pokretanje odgovornosti svih članova Štaba.\nIako su građani prepušteni sami sebi, poniženi i izmanipulisani od strane nadležnih koji nisu dorasli ozbiljnosti situacije, Narodna stranka apeluje na sve ljude da se čuvaju, da ozbiljno shvate tešku zdravstvenu situaciju i da pokušaju da se pridržavaju preporuka nekompromitovanih stručnjaka. Jedino ćemo na taj način preživeti ovu pošast i smoći snage da sahranimo nakaradnu politiku koja nam je svesno ugrožavala zdravlje i živote”, navodi se u saopštenju Narodne stranke.\nPrekinite ove gluposti\n1 Jula, 2020 9:42 am\nZasto prenosite saopstenja gradjanstva koje ne ucestvuje u drustvenom i politickom zivotu Leskovca. Ako bas nemate o cemu da pisete bolje i da ne pisete, nego da prenosite misljenje ljudi koji su duboko zavukli glavu u pesak i sa nepoznatim kredibilitetom iznose svoje kafanske stavove.\n1 Jula, 2020 8:59 pm\nOdgovori Prekinite ove gluposti\nSvi mi “učestvujemo u društvenom i političkom životu Leskovca”. Nekima od vas su Vučić, Mesko i stranka toliko mozak isprali, mada je moguće da ga neki poput tebe nikada nisu ni imali.\nČak i ja, i svi drugi gradjani Leskovca ravnopravni smo “učesnici u društvenom i političkom životu Leskovca”, ali treba malo da napregneš mozak da to shvatiš.\nTo što se vi pozivate na neki vaš stranački kvantitet, najbolje opisuje to kako vi tretirate ljude u stranci. Pretpostavljam na kilo, na živu meru.


Foto: Snežana Krstić, Milan Ilic, Zoran Ilić / RAS Srbija\nPrema nezvaničnim informacijama "Blica" dve osobe su saslušane povodom ovog slučaja, dok je telo preminulog poslato na obdukciju kako bi se utvrdio tačan uzrok smrti. Pretpostavlja se da je on preminuo od posledica konzumiranja narkotika, a da je veče pred smrt bio sa dvojicom koji su ga izneli ispred zgrade, u stanu jednog od njih.\nTelo preminulog poslato je na obdukciju kako bi se utvrdilo tačan uzrok smrti, a ukoliko se utvrdi da je nastradao nasilnom smrću, počinioci će krivično odgovarati. Za sada međutim nema naznake da je nepoznati muškarac ubijen. Međutim, iako su pokušali da se otarase tela, mladići za to neće odgovarati?!\nNadzorne kamere snimile su celokupan događaj i uz pomoć snimka razotkriveno je šta se dogodilo, a kasnije je jedan od počinilaca priznao policajcima sve.\nNema kazne za nepostupanje sa lešom\nKako je za "Blic" objasnio beogradski advokat, u našem Krivičnom zakoniku ne postoji član po kojem bi osobe koje su pokušale da se otarase tela (gde smrt nije nastupila nasilno) mogle pravno da odgovaraju.\n- Po našem zakonodavstvu ne postoji neki poseban član za nepostupanje sa lešom, tako da te osobe budu samo saslušane. Mogu da odgovaraju tek kada se utvrdi da su oni odgovorni za smrt koja je nastupila - objasnio je za "Blic" beogradski advokat.\nOn, međutim dodaje da bi mladići koji su izneli telo na ulicu možda odgovarati po članu 247 Krivičnog zakona.\n"UMRO JE U STANU, NISU ZNALI ŠTA ĆE S NJIM, PA SU GA IZNELI..." Policija otkrila ko su osobe koje su na ulici ostavile TELO PREMINULOG MLADIĆA\n- Ko navodi drugog na uživanje opojne droge ili mu daje opojnu drogu da je uživa on ili drugo lice ili stavi na raspolaganje prostorije radi uživanja opojne droge ili na drugi način omogućuje drugom da uživa opojnu drogu, kazniće se zatvorom od šest meseci do pet godina - navodi se u Zakonu.\nTakođe, ukoliko se usled izvršenja ovog dela, desi da osoba premine (a konzumirala je narkotike), učinilac će se kazniti zatvorom od 3 do 15 godina.\nMeđutim, ovo nije prvi put da ljudi pokušavaju da se liše tela preminulog, iako mu oni nisu naudili, a smrt je nastupila prirodnim putem, ili predoziranjem narkoticima.\nTelo devojke sakrili u kauč, pa ga izneli iz stana\nTelo Milice Stanojević (28) pronađeno je prošle godine u oktobru mesecu u gepeku automobila Nikole K. (30), mladića u čijem stanu je devojka nekoliko dana ranije preminula, najverovatnije od predoziranja narkoticima.\nNaime, Nikola K., je danima krio da u stanu čuva telo preminule devojke, a u tome su mu pomogli i njegova tri druga, Miloš G., Dušan D. i Ivan V. Oni su zajedno sa njim pokušali i pomogli mu da se otarasi tela nesrećne devojke.\nGandijeva 106 mrtva devojka u stanu\nEpilog ove priče, jeste da je Milica bila u stanu sa Nikolom K. i da su oni zajedno konzumirali narkotike. Međutim, devojka se predozirala i preminula, a njen prijatelj nakon toga nije pozvao ni Hitnu pomoć, ni policiju, već je njeno telo danima držao u stanu koji je izjamljivao u ovoj zgradi. Nekoliko dana kasnije Nikola je pozvao prijatelje kako bi svi zajedno telo devojke smešteno u fioci kreveta počeli da spuštaju sa šestog sprata. U tom bizarnom pokušaju sakrivanja zločina ostavili su tragove - mrlje krvi kraj lifta kojim su pokušali da transportuju krevet. Stigli su do drugog sprata, gde su se, pretpostavlja se, umorili, i pokušali da telo devojke snesu bez kreveta. Komšije su ih primetile i pozvale policiju, a oni su uhapšeni pre nego što su se vozilom u čijem gepeku se nalazilo telo Milice Stanković, udaljili.\nZakopao mrtvu majku u garaži\nSlobodan Perišić (53) iz Beograda u svojoj garaži u Domentijanovoj ulici na Dedinju sahranio je majku Stevanu (83), koja je preminula prirodnom smrću 13 dana pre toga i to da bi podizao njenu penziju, što je on kasnije i priznao.\nPoliciju je o neuobičajenoj sahrani obavestila Slobodanova bivša supruga, koja je došla u policijsku stanicu i ispričala da je videla Slobodana kako u garaži kopa rupu.\nOvde je Slobodan zakopao majku\n- Patrola je došla u dom Slobodana R. Otvorio je, a na pitanje gde mu je majka, odgovorio je da je umrla. Policajci su ga tada upitali gde je sahranjena, a on je samo kratko rekao "pa u garaži", što je pripadnike MUP-a, blago rečeno, šokiralo - rekao je ranije sagovornik "Blica".\nPrvo osnovno javno tužilaštvo u Beogradu odbacilo je početkom ove godine krivičnu prijavu protiv Perišića, koji je priveden prošle godine. Njemu su se na teret stavljali nepružanje pomoći i napuštanje nemoćnog lica. Tužilaštvo je nakon istrage ustanovilo da ne postoje obeležja nijednog krivičnog dela, za koje se goni po službenoj dužnosti. Protiv Perišića je zbog toga pokrenut prekršajni postupak.\n"POLICIJA JE ČESTO SVRAĆALA KOD NJEGA..." Misteriozna smrt dilera iz Lazarevca, komšije kažu da je tek IZAŠAO IZ ZATVORA (FOTO)\nNovosađanin Z. N. (48) uhapšen je zbog sumnje da je izvršio više teških krađa.\nPožarevačka policija podnela je krivičnu prijavu protiv 42-godišnje žene iz Valjeva, zbog sumnje da je prošlog leta prevarom oštetila jednog 60-godišnjeg muškarca iz Petrovca na Mlavi za 24.000 dinara.


Cvijanović: “Žao mi je što se predugo čekalo na odgovore iz Upitnika” – Haber.ba\nCvijanović: “Žao mi je što se predugo čekalo na odgovore iz Upitnika”\nPredsjednica Vlade bh. entiteta Republike Srpske (RS) Željka Cvijanović izrazila je žaljenje što se dosta dugo čekalo na završetak pripreme odgovora iz Upitnika Evropske komisije, ali i dodala se nastoji taj posao završiti do kraja ove godine.\nŽeljka Cvijanović i Fadil Novalić - Screenshot/YouTube\n“Trudit ćemo se da do toga dođe. Usaglašavanje traje sedam dana na nivou stručnih timova različitih institucija, nakon čega će biti ponovo razmotreni kroz mehanizam koordinacije. Želim da vjerujem da jeste moguće sve završiti do kraja godine, ali kako stvari stoje u BiH, često čekamo mnogo duže nego što je realno“, rekla je Cvijanović danas u izjavi novinarima u Banjoj Luci, prenosi “Fena”…\n“Sedam je ostalo iz grupe koja su razmatrana na Kolegiju za evropske integracije i za koje je potrebno da se vrše usaglašavanja. Kada pristignu odgovori iz drugih institucija koje su nadležne da daju inicijalne odgovore, i obrade se kroz mehanizam koordinacije, moguće je da bude otvoreno još neko pitanje“, dodala je.\n“Ono što jeste problematično je posao vezano za prevod odgovora“, istakla je entitetska premijerka.\n“Kada se pređe na praktičan teren, suočite se s mnogim problemima“, rekla je Cvijanović ističući da nije problem kompleksna bh. ustavna struktura, već nedostatak političke volje da se otvore određena pitanja iako je mehanizam koordinacije ključ za rješenje problematičnih pitanja.\nNije optimist da će se bh. ubrzano kretati ka EU, koja, kako je dodala, nastoji da da određeni impuls tom procesu, ali smatra da je ova godina po tom pitanju “izgubljena”, jer se predugo čekalo da se riješi aranžman s MMF-om, koji je vezan za Reformsku agendu.\n“Izašli su nam u susret jer smo zakon o osiguranju depozita, koji je bio prethodna mjera, prebacili u strukturalnu odrednicu i na taj način je deblokiran proces, kako ne bi upala u istu ‘zamku’ kao što je bilo s akcizama i bavili se tim pitanjem godinu i više dana“, pojasnila je Cvijanović.\nMMF bi trebalo da doznači BiH sredstva u iznosu od 63,41 miliona SDR (približno 76 miliona eura ili 148,4 miliona KM), saopšteno je nakon posjete Misije MMF-a BiH.\nTeme:EK, izdvojeno, reformska agenda, Upitnik Evropske komisije, Željka Cvijanović\nŽeljka Cvijanović: “Pogrešna je procjena da SNSD umire od želje da uđe u vlast”


Zene mogu biti lideri energetske tranzicij i zelene agende\nTanjug 18. marta 2022. 14:05\nBEOGRAD – Potpredsednica Vlade Srbije i predsednica Koordiancionog tela za rodnu ravnopravnost Zorana Mihajlović ocenila je danas da žene mogu biti lideri u energetskoj tranziciji i razvoju energetskog sektora koji će se zasnivati na čistoj, zelenoj energiji, inovacijama, novim tehnologijama i stvaranju odgovornijeg i zdravijeg pristupa energiji i životnoj sredini, saopštio je njen kabinet.\n„Energetska tranzicija je šansa da se osnaže žene i da se osigura da se ženski glas i iskustva čuju, da se podstakne njihovo liderstvo u toj oblasti i da se osigura da ima više žena na pozicijama odlučivanja“, izjavila je danas Mihajlovićeva.\nOna je, otvarajući događaj na marginama 66. sednice Komisije za status žena UN, istakla i da su žene u regionu posebno pogođene energetskim siromaštvom.\n„Prema studiji Energetske zajednice, do 37 odsto domaćinstava pogođeno je energetskim siromaštvom u Albaniji, oko 33 procenata u Severnoj Makedoniji, između sedam i 22 odsto domaćinstava u Srbiji i između osam i 15 odsto domaćinstava u Crnoj Gori“, rekla je Mihajlovićeva.\nNavela je da su žene primarni potrošači energije u svojim domaćinstvima, jer u 82 odsto domaćinstava žene kuvaju sve obroke, dok u samo osam procenata njih to pretežno rade muškarci.\nZamenica generealne sekretarke Regionalnog saveta za saradnju (RČ) Tanja Miščević, rekla je da je RČ čvrsto posvećen uključivanju rodne dimenzije u sve regionalne aktivnosti, uključujući implementaciju Zelene agende za Zapadni Balkan, gde RČ deluje kao opšti koordinator.\n„Klimatske promene su zajednička briga koja ne zna za granice. Često to previđamo, ali je ključno povezati stručnjake iz regiona, uključujući žene koje rade na ublažavanju klimatskih promena i prilagođavanju. Širenje znanja o tome kako se suočiti sa izazovima životne sredine, počevši od lokalnih zajednica, jeste ključno“, ocenila je ona.\nMiščevićeva je dodala da je obezbeđivanje pristupa kvalitetnom obrazovanju, a da će izgradnja kapaciteta žena i devojaka i razvoj preduzetničkog načina razmišljanja u STEM obrazovanju otvoriti ženama ogromne mogućnosti da osmisle delotvorna rešenja za klimatske promene.\n“Od ključne je važnosti da obezbedimo finansiranje pravedne i rodno odgovorne tranzicije koja stavlja u fokus žene i devojčice, podržavajući principe održivog razvoja i uvažavajući potrebe svih građana”, izjavila je regionalna direktorka UN Women za Evropu i centralnu Aziju Alia el Jasir.\nRegionalni događaj „Žene vode put ka pravednijim i održivijim rešenjima za klimatske promene“, koji su zajedno organizovali Koordinaciono telo za rodnu ravnopravnost, Regionalni savet za saradnju, Evropska unija i kancelarija UN Women u Srbiji, okupio je predstavnike vlada zapadnog Balkana, institucije za upravljanje životnom sredinom i smanjenje rizika od katastrofa, međunarodne organizacije, organizacije civilnog društva i predstavnike mladih, eksperte za rodna pitanja, akademsku zajednicu i istraživačke centre, navodi se u saopštenju.


VELIKA "KIA" PLJAČKA! Cene u evrima, kurs čak 126 DINARA! AUTOMOBILSKI GIGANT ZAKIDAO KUPCE AUTO-OPREME - Informer\nInformer DN/ Shutterstock\n12:00 >> 15:01 Zaštitnik 0\nA. Crnomarković | 02. 11. 2020.\nKolike su razmere ove epske prevare, najbolje svedoči činjenica da nezadovoljnim potrošačima ovaj nepostojeći kurs radnici "Kia" ovlašćenog zastupnika pravdaju tako što navode da je to "trošak kursne razlike", što je nemoguće jer ni u jednoj banci u našoj zemlji nikada jedan evro nije bio ni blizu 126 dinara.\nDa su svesno varali kupce i kršili zakon jasno ukazuje činjenica da je "Servis maks auto" preko noći promenio sve cene u dinare nakon što mu je Udruženje potrošača "Efektiva" poslalo dopis. Međutim, uprkos tome, ostalo je na stotine potrošača koji su u prethodnom periodu pokradeni i koji imaju pravo na nadoknadu štete. Zbog toga su u "Efektivi" odlučili da podrže sve ljude koji su na taj način prevareni i obmanuti i da im pomognu da tuže auto-kompaniju. Prema poslednjim podacima koje imamo, nakon javnog raskrinkavanja o nezakonitom poslovanju, svakoga dana stiže na desetine žalbi prevarenih kupaca. Uz to predstavnici potrošačkih udruženja i stručnjaci za naš list tvrde da bi "Kia motors" morao da bude rigorozn kažnjen od Tržišne, pa čak i Finansijske inspekcije jer je prekršio veliki broj članova više zakona.\nPrvi čovek "Efektive" Dejan Gavrilović ističe da je na prvom mestu prekršen Zakon o trgovini, koji jasno predviđa da cene u evrima mogu da se ističu samo za automobile i turističke aranžmane u inostranstvu, a čak i u ovim slučajevima kupcu cena mora da se obračunava po srednjem kursu NBS.\nTržišna inspekcija: Morali\nsu da imaju cene u dinarima\nI Tržišna inspekcija nam je potvrdila da je ovlašćeni zastupnik "Kia motorsa" prekršio Zakon, i uz to otkrila i koje su predviđene kazne koje ih čekaju.\n- Odredbama Zakona o trgovini propisana je dužnost za trgovca da na robi istakne prodajnu cenu na jasan, nesumnjiv, lako uočljiv i čitljiv način. Saglasno ovom zakonu, trgovac ističe cenu u dinarima, izuzev za jasno utvrđene izuzetke kojima pripadaju, vozila ili trgovina uslugama u turizmu koje su u neposrednoj vezi sa inostranstvom, kada je dozvoljeno isticanje cene u stranoj valuti, sa naznakom obračunskog kursa. Za povredu odredbe Zakona o trgovini kojom je propisana, napred navedena, dužnost isticanja cena, zaprećena je kazna u prekršajnom postupku od 100.000 dinara za pravno lice i 10.000 dinara za odgovorno lice. Što se tiče naknade štete za kupce, ukazujemo da se ona ostvaruje na sudu i da to nije u našoj nadležnosti - rekli su nam u Tržišnoj inspekciji.\n- Nisu smeli da iskazuju cene u evrima i za to moraju da budu kažnjeni. Uz to, oni su prekršili čak šest članova Zakona o zaštiti potrošača - pravo potrošača na obaveštenost, član o isticanju cene, jer cena nije precizna i dovodi potrošača u zabludu pošto će svaki čovek kada vidi iznos u evrima pomnožiti sa 120 i niko neće ni pomisliti da mogu da mu obračunavaju ovu valutu 126 dinara. Zatim sporan je i član o dodatnim troškovima jer ako računaju evro po nepostojećem kursu moraju da obaveste potrošača da će ga proizvod koštati više od cene koju su istakli. Potom su prekršili član o nepoštenoj poslovnoj praksi i član o obmanjujućoj poslovnoj praksi jer su doveli potrošače u zabludu. Da stvar bude gora oni su apsolutno svesno obmanjivali potrošače jer su sigurno znali da su cene u evrima zakonom zabranjene i da čak i u situacijama u kojima nisu moraju da naplate po srednjem kursu NBS, a ne gotovo devet dinara više od toga. Na sve to prekršili su i član o propuštanju, kojim se obmanjuju potrošači, jer su im uskratili bitna obaveštenja i sakrili kurs po kome će računati evro - objasnio je Gavrilović\nKako kaže, jasno je da su oni ovde namerno činili prevaru, jer bi u protivnom odmah iskazali cene u dinarima.\n- Čim to nisu uradili, znači da su svesno igrali na obmanu potrošača. Nečuveno je da ovako zarađuju na kursnim razlikama, a nisu ni banka ni menjačnica već prodavnica delova i opreme. Čim smo ovo videli i dobili pritužbe potrošača, upozorili smo ih da krše Zakon i oni su brže bolje promenili cene u dinare što najbolje govori da su znali da rade nešto protivzakonito. Nakon toga su nam se javili brojni pokradeni potrošači koje smo savetovali da pravdu potraže na sudu i da se podnese i kolektivna tužba, a i mi ćemo kao organizacija podneti tužbu za zaštitu kolektivnih interesa pred Ministarstvom trgovine. Uz to bi morale da reaguju i nadležne institucije, jer je prekršen Zakon o trgovini i Zakon o zaštiti potrošača. Tu su nadležne i Tržišna inspekcija i Finansijska inspekcija, koja bi trebalo da ispita kako su to oni imali trošak od 126 dinara na kursnim razlikama. Pa kako automobile prodaju po srednjem kursu, a na delovima i opremi odjednom imaju devet dinara veći trošak? Pošto su prekršili Zakon o zaštiti potrošača u čak šest članova tu zaslužuju najrigorozniju kaznu od 2.000.000 dinara. Uz sve to oni krše i Zakon o zaštiti konkurencije, jer predstavljaju netačne cene i zbog toga može neko da odluči da kupi automobil "kija" umesto, na primer, "škode" - jasan je naš sagovornik.\nPovodom ovog nesvakidašnjeg skandala kontaktirali smo i s "Kija motorsom", ali iz te kompanije nam do zaključenja broja nisu poslali nijedan odgovor na pitanja.\nNBS: Sve što su radili je protiv zakona i moraju biti kažnjeni\nU Narodnoj Banci Srbije su nam rekli da je postupak ovlašćenog zastupnika kompanije "Kia motors" u potpunosti protivzakonit.\n- Zakonom o trgovini propisano je pravilo da su trgovci dužni da cenu ističu u dinarima. Istim zakonom propisani su izuzeci od tog pravila - u trgovini uslugama u turizmu koje su u neposrednoj vezi sa inostranstvom i trgovini vozilima. Osim toga, trgovac koji obavlja elektronsku trgovinu koja je istovremeno usmerena na potrošače u Srbiji i na potrošače u inostranstvu, može pored dinara isticati cenu i u stranoj valuti na način kojim se potrošaču daje mogućnost da izabere valutu u kojoj će se prikazati prodajna cena robe ili usluge, ali je u obavezi da obezbedi da se potrošaču koji pristupa iz Srbije cena prikazuje prvo u dinarima. Ako se u konkretnom slučaju radilo o elektronskoj trgovini auto delovima koja je usmerena na domaće potrošače, mišljenja smo da nije bilo dozvoljeno isticanje cene u devizama, niti primena bilo kojeg obračunskog kursa, već je cena morala da bude istaknuta i naplaćena u dinarima. Naime, nije nam poznato da je u skladu s posebnim propisima pri prodaji auto delova dozvoljeno isticanje cene tih delova u devizama. Pri tome treba imati u vidu da čak i kada bi ovo bilo dozvoljeno, u skladu s članom 35. stav 17. Zakona, pri isticanju i naplaćivanju cene auto delova u dinarima, morao bi se naznačiti i kao obračunski kurs primeniti zvanični srednji kurs dinara - kažu u NBS i dodaju:\n- Takođe, prema informacijama koje nam banke dostavljaju, na dan 30.10.2020. nijedna banka nije kotirala viši prodajni kurs za evro od 121,11 dinara za jedan evro, uključujući i proviziju pri prodaji efektivnog stranog novca. Ovlašćeni menjači u skladu sa propisom kojim su regulisani uslovi i način obavljanja menjačkih poslova, mogu formirati svoju kursnu listu za efektivu u rasponu kurseva banaka s kojima imaju zaključene ugovore u vezi sa obavljanjem menjačkih poslova, odnosno ne mogu imati širi raspon kurseva od kupovnog i prodajnog kursa banke. Primena i nadzor nad sprovođenjem Zakona o trgovini, kao i Zakona o zaštiti potrošača, i propisa donetih radi sprovođenja tih zakona su u nadležnosti Ministarstva trgovine, turizma i telekomunikacija - napominju u NBS.\nAutomobil Kia kija Kia motors service maxx auto Servis maks auto


Svet: Tramp se nada da neće ratovati protiv Irana - BalkaniYUm.TV '); } //]]>\nAmerički predsednik Donald Tramp izjavio je da se „ nada da SAD nisu na putu da započnu rat s Iranom u trenutku strahovanja da dva najveća „jastreba” među njegovim savetnicima naginju sukobu s Islamskom republikom, prenosi AP.\nAgencija navodi da je Tramp juče direktno upitan da li će započeti rat s Iranom na šta je odgovorio sa: „Nadam se da ne”, dan nakon što je putem Tvitera ponovio želju za dijalogom porukom da se „nada da će Iran želeti uskoro da razgovara”.\nNavodi se da je ton ovih objava u kontrastu sa serijom poteza koji su SAD i Iran povlačili poslednjih dana, značajno povećavši napetosti na Bliskom istoku.\nAP navodi da su u proteklih godinu dana Trampov savetnik za bezbednost Džon Bolton i državni sekretar SAD Majk Pompeo bili zastupnici u javnosti kampanje „maksimalnog pritiska” predsedničke administracije na Teheran.\nZamenik šefa iranske elitne Revolucionarne garde Mohamad Saleh Džokar izjavio je da bi čak i rakete kratkog dometa koje ta zemlja poseduje mogle da dosegnu američke ratne brodove u Zalivu, ocenivši da SAD ne mogu priuštiti sebi novi rat, preneo je Rojters navode poluzvanične iranske novinske agencije Fars.\nAgencija navodi da su napetosti između Irana i SAD eskalirale, što povećava zabrinutost zbog potencijalnog konflikta, budući da je Vašington pooštrio sankcije i politički pritisak na Teheran i pojačao sopstveno vojno prisustvo u regionu, preneo je Tanjug.


NOVI MTS BOX PAKETI: Da bezbrižno stvaramo uspomene tokom celog meseca – 24sata online\nNOVI MTS BOX PAKETI: Da bezbrižno stvaramo uspomene tokom celog meseca\nKako se bliži famozni „prvi“, sve češće krenemo da proveravamo preostale megabajte na mobilnom telefonu i lovimo bežični internet po celom gradu. Slede svojevrsne mere štednje i suzdržavanje od omiljenog mobilnog uređaja – najpre se odričemo youtube klipova i serija, zatim stradaju tračevi o poznatima i recepti, dok na kraju nisu pošteđene ni društvene mreže.\nUz odabrane mts BOX pakete koji donose 100 dodatnih GB mesečno za celu porodicu, kraj meseca ne mora ovako da izgleda. Kako dodatni deljeni internet može koristiti do pet brojeva telefona, svaki dan svojim mobilnim telefonom možete stvarati nove porodične uspomene gde god da se nalazite, bez brige o mesečnom računu.\nNešto poput uštede koja „uskoči“ kada nam je najpotrebnije. Kao da to nije dovoljno, objedinjeni BOX paket omogućava korišćenje svih usluga – televizije, interneta, fiksnog i mobilnog telefona, za iznos od jednog dinara mesečno tokom prvih 12 meseci.\nTagovi: internetmobilni telefonmtsMTS Box paketnovi paket\nJelena Đoković uz fotografiju ćerke Tare ukazala na važnost očuvanja srpskog jezika (FOTO)


Kako sačuvati dostojanstvo rada - Nedelja - Dnevni list Danas\nPočetna » Nedelja » Kako sačuvati dostojanstvo rada\nBranka Anđelković04.11.2018. 15:10\nFoto: EPA/NICOLAS MAETERLINCK BELGIUM OUT\nSa Tehnološkom revolucijom 4.0, taj odnos je već 400:1. Da li se danas (ponovo) nalazimo na početku jednog perioda u kome globalna privredna međuzavisnost i brze tehnološke promene donose vreme u kome se načini produkcije bogatstva, života i rada dramatično menjaju?\nO budućnosti rada se uglavnom priča iz perspektive ubrzanog tehnološkog razvoja i robotizacije, a često se zaboravlja da je u centru ovih promena čovek. Bez ljudi i njihovog znanja nema novih tehnologija ni inovacija. U novim teorijama tasta, znanje utiče na ekonomski rast putem efikasnijih metoda organizacije proizvodnje i/ili kreiranjem novih ili poboljšanih proizvoda i usluga. To povratno stimuliše dodatne investicije u njega, a one povećavaju efikasnost upotrebe tehnologije i generišu inovacije, čime ekonomski rast postaje neprekidan. Znanje u takvoj privredi postaje glavni motor ekonomskog rasta, bogatstva, inovativnosti i zaposlenosti u svim industrijama. Drugim rečima, nova nafta, to jest glavni resurs za ekonomski rast je u ljudsko znanje, talenat i kreativnost, u sprezi sa brzom razmenom informacija i (globalnom) povezanošću koje tehnologija omogućava.\nDok se u Srbiji jasno vide obrisi nove ekonomije znanja, koja je između ostalog doprinela značajnom povećanju srpskog izvoza, i prestrukturiranju srpske privrede, ove nedelje je u Beogradu skoro sasvim nezapaženo boravio dr Simeon Djankov, direktor i glavni autor najnovije globalne studije Svetska banka grupe za 2019. godinu „Izveštaj o svetskom razvoju: promene u prirodi rada“ Izveštaj je predstavio pred malobrojnom publikom na Ekonomskom fakultetu.\nDa li se Srbiji tako neprimetno približava budućnost rada, ili je ta budućnost već počela? Kakvo je mesto Srbije na mapi nove ekonomije i šta Srbija može da očekuje od tih promena? Upravo ova pitanja su bila u centru pažnje prve konferencije „Budućnost rada – budućnost je sada“, koju je organizovao Centar za istraživanje javnih politika prošle nedelje. Evropski i domaći stručnjaci, predstavnici javne uprave, akademskih institucija, domaćih kompanija koje su već odavno uplovile u digitalno doba, sindikata i civilnog društva razmišljali su o tome kako Srbija može da iskoristi šansu koju pruža Tehnološka revolucija 4.0 i digitalna ekonomija.\nA zaključak konferencije je da su obrazovanje i dobri poslovi neraskidivi elementi nove ekonomije. Obrazovanje kao ključni zamajac promene i ekonomskog rasta, a dobri poslovi kao preduslov da se u zemlji zadrže oni koji imaju šta da ponude na globalnom tržištu a žele i dalje da ostanu u Srbiji zbog prijatelja, porodice i kulturološkog konteksta. Međutim, nova ekonomija može dalje da generiše nejednakost u društvu, koja je u Srbiji inače visoka, i zato je bitno obezbediti dostojanstveni rad i za one koji rade u tradicionalnim industrijama i na manje kreativnim poslovima. Samo društva u kome se neguju dobar rad i jednakost mogu da streme napretku.\nVeć pomenuti izveštaj Svetske banke jasno postavlja ljudski kapital i obrazovanje u centar nove ekonomije i tehnološke revolucije, ali iz perspektive koja nudi uniformna rešenja za niz različitih zemalja, od onih visoko razvijenih do onih koje su još na početku razvoja. Fokus je na ranom obrazovanju (predškolskom i onom u osnovnoj školi) za generacije koje tek dolaze i poslove budućnosti. Ali, ostaje pitanje kako dočekati tu budućnost sa onima koji su već prošli kroz stari obrazovni sistem a nepripremljeni su za menjajuće uslove rada.\nKao i u drugim zemljama, formalni obrazovni sistem u Srbiji je suočen sa zahtevima za novim veštinama. Postoje brojne inicijative koje omogućavaju da se na kratak rok kompenzuju njegovi trenutni nedostaci. Međutim, na dugi rok, obrazovanje za budućnost zahteva novu podelu rada. Škole i univerziteti ne mogu više biti isključivi nosioci promena u domenu specifičnih veština potrebnih privredi, jer su ‘vlasnici’ informacija o potrebnim znanjima i veštinama u različitim privrednim sektorima – firme, poslodavci i radnici. To je ujedno i razlog zašto su neophodni mehanizmi za uvođenje poslodavaca i njihovih udruženja u kontinuirani dijalog o veštinama koje su im potrebne. S druge strane, različite inicijative koje se pokreću izvan obrazovnog sistema ne treba da odlože reforme unutar njega.\nUspešne firme u Srbiji ulažu u privlačenje talentovanih stručnjaka, ali i u kontinuirano obrazovanje radnika koji rade u mašinskim pogonima i u proizvodnji da bi obezbedile konkurentnost na tržištu. U isto vreme, proizvodnja velikog broja IT kadrova nije jedini preduslov za dalji tehnološki i ekonomski rast. Potrebno je raditi i na razvijanju i drugih kompetencija kao što su kritičko mišljenje, timsko rešavanje problema, efikasna komunikacija, istrajnost, kreativnost, inovativnost i etika. Reč je o kompetencijama koje se mogu razvijati u vrlo različitim situacijama, i u okviru formalnog obrazovanja, i u neformalnim kontekstima. Kontinuirano učenje, ovladavanje novim veštinama i prekvalifikacija postaju centralne teme ali i izazovi i za sistem obrazovanja i za tržište rada u Srbiji.\nNova šansa za integrisani odgovor je priprema nove Strategije obrazovanja za period posle 2020. Ona bi trebalo da bude u sprezi i sa najavljenom Industrijskom strategijom, i Strategijom pametne specijalizacije čija je priprema u toku. Društva koja su uspela da naprave preokret u obrazovanju, napravila su preokret i u privredi, kao što su na primer Finska, Južna Koreja, Estonija, Singapur.\nČak i u zemljama koje su predvodnice Tehnološke revolucije 4.0 dostojanstven rad se našao u centru pažnje. U Velikoj Britaniji sad već čuveni ovogodišnji izveštaj Metju Tejlora (Matthew Taylor) o „dobrom radu“, koji je pripremio njegov tim iz vladinog Odeljenja za biznis, energiju i industrijsku strategiju, daje predloge za poboljšanje života i rada građana u okviru Industrijske strategije. Ovaj izveštaj je inače nastao na zahtev Vlade Njenog Veličanstva na čelu sa premijerkom Terezom Mej.\nKakva bi trebalo da bude budućnost rada kad bi se krojila samo za Srbiju? U ovom trenutku kao da postoje dve Srbije: u jednoj kojoj dominira ranjiva zaposlenost i ova druga u kojoj na prvi pogled dominira dostojanstveni rad. Međutim, nove forme rada u novoj ekonomiji menjaju način uređivanja odnosa poslodavaca i zaposlenih. Nova kretanja na tržištu rada podrazumevaju fleksibilnije ugovore sa radnicima i opciju rada za više poslodavaca, kao i rast samozaposlenosti. Ti ugovori sve više smanjuju obim prava radnika u domenu socijalne zaštite i time se i u novoj ekonomiji stvaraju uslovi za ranjivu zaposlenost. Pored toga, globalizacija radne snage i stvaranje nadnacionalnih poslodavaca kreira izazove za nacionalnog regulatora, za radničko udruživanje, kao i za tzv. tripartitni dijalog unutar države, sa čim se Srbija takođe suočava. Transfer rizika koji se stvara pod uticajem ubrzanoj razvoja nove ekonomije, umnogome je pomeren ka samim radnicima.\nTakvi uslovi dovode u pitanje osiguravanje minimalne zaštite na polju radnog vremena i zarada, mogućnosti kolektivnog organizovanja i pristupu sistemu socijalne zaštite. Otuda je važno da država preuzme znatno veću ulogu u regulaciji socijalnih prava radnika i zaštiti vrednosti koji proizilaze iz Agende dostojanstvenog rada. Da bi se osigurali pozitivni uticaji nove ekonomije na radnu snagu, nove politike treba da olakšaju već neminovnu fleksibilnost i mobilnost, ali uz osiguranje pristupa sistemu socijalne zaštite.\nOstvarivanje održivog rasta, zasnovanog na podsticanju konkurentnosti i proizvodnji koja se efikasnije odnosi prema resursima, mora da prati i inkluzivni rast koji podrazumeva bolju participaciju na tržištu rada, borbu protiv siromaštva i obezbeđivanje socijalne kohezije. Ukoliko Srbija ne pređe na proizvodnju sa višom dodatom vrednošću, koja podrazumeva i više zarade zaposlenih i viši kvalitet života koji se odnosi i na ukupni ambijent, Srbija će doživeti još brže napuštanje kvalitetnog kadra iz zemlje i time onemogućiti sopstveni privredni rast i prelazak u sferu nove ekonomije. Ljudi jesu najveći potencijal ali i najveće ograničenje za dalji brzi ekonomski i održivi rast u Srbiji. A ne treba zaboraviti da je rad i dalje najvažniji izvor prihoda za većinu stanovništva i globalno i lokalno.\nAutorka je programska direktorka Centra za istraživanje javnih politika


Teslić: Godišnja Skupština Crvenog krsta (VIDEO) - Televizija K3\nTeslić: Godišnja Skupština Crvenog krsta (VIDEO)\nU Tesliću je danas održana redovna godišnja skupština Opštinske organizacije Crvenog krsta na kojoj su razmatrani rezultati rada ove organizacije u protekloj godini, a usvojen je i program rada za 2019. godinu.\nOpštinska organizacija Crvenog krsta u Tesliću proteklu programsu godinu je u potpunosti realizovana u skladu sa planom, zaključeno je na redovnoj godišnjoj sjednici Skupštine ove organizacije. Program rada je uglavnom bio baziran na izvornim aktivnostima pokreta Crvenog krsta. Posebno je naglašena dobra saradnja sa loklanom upravom i drugim partnerskim organizacijama.\nPrema riječima predsjednika Skupštine teslićkog Crvenog krsta Ratka Markočevića usvojeni program rada organizacije za 2019. godinu definisan je u skladu sa njenim finansijskim mogućnostima i to uglavnom po ustaljenom programskom djelovanju.\nUsvojenim finansijskim planom teslićki Crveni krst bi u 2019. godini trebalo da ostvari ukupan prihod nešto više od 100.000 KM.


Kasipović: Ugovor sa 'Batagonom' raskinut zbog neispunjavanja obaveza\nFoto: Ilustracija | Kasipović: Ugovor sa 'Batagonom' raskinut zbog neispunjavanja obaveza\nSrna 12.07.2019 13:29\nBANJALUKA - Vlada Republike Srpske uložila je sav napor da se realizuje ugovor sa kompanijom "Batagon", ali ova kompanije nije ispunila svoje obaveze, niti dokazala ozbiljnu namjeru da ide u pravcu ispunjavanja, što su bili dovoljni argumenti za raskid ugovora, rekao je potpredsjednik Vlade Anton Kasipović.\n"Zbog neispunjavanja obaveza jedne od strana, ugovor je morao biti raskinut", rekao je Kasipović novinarima u Banjaluci odgovarajući na pitanje zašto je Vlada Srpske juče stavila van snage memorandum i zaključke koji su potpisani sa švajcarskom kompanijom "Batagon".\nOn je pojasnio da će biti nastavljeni napori u traženju rješenja.\nGovoreći o Prijedlogu odluke o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor "5C" - obilaznica Doboj u iznosu od 150 miliona evra koja će se naći na zasjedanju Narodne skupštine u utorak, 16. jula, Kasipović je naveo da ovo kreditno zaduženje neće uticati na finansijsku stabilnost Srpske jer se to stanje prati u odnosu na sposobnost onog ko diže kredit.\n"Republika Srpska u ovom trenutku i u projekcijima do kraja godine nema stepen zaduženosti koji bi govorio o bilo kakvim problemima u fiskalnom sistemu Republike Srpske", istakao je Kasipović.\nKomentarišući odluku Vlade Republike Srpske da u ovoj godini izda garancije od 800 miliona KM za kredite koje će podići javna preduzeća i ustanove, Kasipović je naveo da vjeruje da ovakva odluka, primarno dio koji se odnosi na energetski sektor, može donijeti različite benefite Republici Srpskoj.\nOn je rekao da će konačna odluka biti donesena u Narodnoj skupštini Republike Srpske, te da je uvjeren da će ona potvrditi ovakav stav Vlade.\nKasipović je pojasnio da je, nezavisno od garancija Vlade, odgovornost na onima koji dođu do kreditnih sredstava da ih ulože na najbolji način i u najboljem interesu građana Srpske.\n"Najbolje je, ako možete da se ne zadužujete, ali ni zemlje sa mnogo razvijenijom ekonomijom ne mogu bez politike zaduživanja. Važno je da se cijelo ovo pitanje razmotri na narednom zasjedanju Narodne skupštine 16. jula", rekao je Kasipović.\nOsvrćući se na izvještaj Evropske komisije o investiranju u kojem je BiH ocijenjena kao najgora na Balkanu, Kasipović je istakao da su ovoj zemlji neophodni organi vlasti jer je mnogo vremena prošlo od izbora, što je sigurno upozorenje za svakog ozbiljnog investitora.\n"Siva zona je ogroman teret za ljude koji rade u njoj i njihove porodice, te vlade moraju imati odgovor na ta pitanja. Vlada Srpske zato i radi na novom zakonu o inspekcijama, stimulacijima poslodavcima i povećanju plata", kaže Kasipović.\nPrema njegovim riječima, cilj Vlade je da zakonskim rješenjima Republika Srpska bude atraktivnija i pouzdaniji partner bilo kojem stranom investitoru.\n"Bilo bi dobro da se što prije konstituišu vlasti BiH, a da Srpska nastavi svoje napore na pobošljanju poslovnog ambijenta", zaključio je Kasipović\nAnton Kasipović Batagon


Nedeljkov (CRTA): U kampanji za beogradske izbore vlada zakon jačih mišića | Autonomija\nNedeljkov (CRTA): U kampanji za beogradske izbore vlada zakon jačih mišića\n"REM do sada nije reagovao ni na jednu od 310 prijava"\nFunkcionerska kampanja, zloupotreba javnih resursa i pripisivanje rezultata javnih institucija isključivo strankama i dalje odlikuju kampanju za beogradske izbore pa se stiče utisak da njome vlada zakon jačih mišića, odnosno da zakon po svojoj volji tumači i sprovodi onaj ko ima političku moć, ocenio je danas šef posmatračke misije CRTA Raša Nedeljkov.\nPredstavljajući rezultate drugog izveštaja te misije o predizbornim aktivnostima na terenu i u medijima za period od 10. do 24. februara, Nedeljkov je ocenio da se kampanja za izbore za Skupštinu Beograda ne može okarakterisati kao fer i demokratska.\nOn je kazao da zabrinjava izostanak reakcije nezavisnih organa poput Agencije za borbu protiv korupcije i Regulatornog tela za elektronske medije (REM) na zloupotrebe javnih resursa i neetičko izveštavanje medija.\n„Medijska situacija je ista kao i u prvom izveštaju koji smo uradili o kampanji. REM do sada nije reagovao ni na jednu od 310 prijava za nesavestan i nezakonit način izveštavanja medija“, rekao je Nedeljkov.\nNavodeći da je negativna kampanja obeležila dosadašnje predizborne aktivnosti, šef pravnog tima CRTA Pavle Dimitrijević kazao je da je od početka kampanje ta posmatračka misija podnela 35 prijava Agenciji za borbu protiv korupcije, od čega u periodu od 10. do 24. februara 21 prijavu, a da do danas nije dobila nijedan odgovor na njih.\n„Podneli smo i četiri prijave komunalnim inspekcijama zbog radova koje su akteri kampanje izvodili na zelenim površinama“, rekao je Dimitrijević.\nOn je naveo i da je novina u ovom delu kampanje pojava „živog zida“ kojim su aktivisti Srpske napredne stranke u tri slučaja okružili štandove opozicionih lista.\n„Zabeleženi su i slučajevi napada na aktiviste SNS-a dok su najsistematičnijim i najrazličitijim vrstama pritisaka bili izloženi aktivisti Inicijative Ne da(vi)mo Beograd, počevši od onemogućavanja prikupljanja potpisa, upućivanja pretnji putem interneta, do verbalnih i fizičkih napada“, kazao je Dimitrijević.\nOn je naveo da je emitovanje spota liste „Aleksandar Vučić – Zato što volimo Beograd“, koji je snimljen na Univerzitetskoj dečijoj klinici u Tiršovoj, sporno jer krši odredbe šest zakona i dodao da taj spot, emitovan uglavnom na društvenim mrežama, prevazilazi sve ostale po broju učinjenih prekršaja.\nKomentarišući rad Gradske izborne komisije, Dimitrijević je kazao da je GIK u periodu od 10. do 24. februara proglasio deset izbornih lista pri čemu su kako je ocenio, sporne liste „Zato što volimo Belovgrad – Ljubiša Preletačević Beli“, „Nijedan od ponuđenih odgovora“ i „Dosta je bilo pljačke, korupcije i lopovluka – Milorad Radulović“.\n„Postojeći zakonski i podzakonski akti nisu mogli precizno da odgovore da li su te liste podnete u skladu sa zakonom“, dodao je Dimitrijević.


Vigemark: Stupanjem SPP-a na snagu BiH izjednačena sa drugim zemljama\n02.06.2015. / 15:09\nSARAJEVO, Specijalni predstavnik EU za BiH Lars Gunar Vigemark izjavio je danas u Sarajevu da je imidž BiH znatno unaprijeđen jučerašnjim stupanjem na snagu Sporazuma o stabilizaciji i pridruživanju /SSP/, čime je BiH konačno izjednačena sa drugim zemljama u regionu.\n“To je izuzetno važan signal kojim se šalje poruka, između ostalog i stranim investitorima, o pravnoj sigurnosti”, rekao je Vigemark, konstatujući da ostaje još mnogo posla na realizaciji održivih socio-ekonomskih i drugih reformi.\nNa konferenciji pod nazivom “Unapređenje poslovnog ambijenata i spoljnotrgovinskog poslovanja”, koju je organizovala Spoljnotrgovinska komora BiH, Vigemark je ukazao na potrebu da privrednici u BiH ispunjavaju standarde EU.\n“Zašto ispunjavanje standarda EU? Prije svega zato jer oni otvaraju mogućnost pristupa ne samo tržištu EU, koje ima više od 500 miliona potrošača, već i brojnim drugim tržištima jer su ovi standardi već usvojeni kao globalno prihvatljivi i otvaraju vam pristup tržištima poput Kine i SAD, sa kojom smo trenutno u procesima pregovora u vezi sa zajedničkom trgovinskom zonom”, naglasio je Vigemark.\nPrema njegovim riječima, ispunjavanjem standarda EU, privrednici BiH imaće mnogo veći domet od pristupa tržištu Hrvatske, o čemu se često govori u posljednje vrijeme. “Trebate mnogo šire gledati kako omogućiti izvoz i ispuniti standarde za brojna druga tržišta”, poručio je Vigemark.\nMinistar spoljne trgovine i ekonomskih odnosa BiH Mirko Šarović i ministar inostranih poslova BiH Igor Crnadak saglasni su da BiH, da bi privukla strane investitore i da bi unaprijedila poslovni ambijent, mora da ima stabilne institucije koje će raditi svoj posao, a biznis u njoj mora biti predvidiv.\nŠarović je istakao da je poslovno okruženje BiH, kao i pitanje njene konkurentnosti, najlošije u regionu i Evropi, te naglasio da je neophodno da se neke stvari iz korijena promijene.\n“Potrebno je radikalno promijeniti zakonodavstvo, a u 2015. godini donijeti niz reformskih zakona. To je posao koji se radi u kontinuitetu”, rekao je Šarović i dodao da BiH predstoji niz reformi.\nKada je riječ o problemima sa kojima se susreću izvoznici proizvoda animalnog porijekla iz BiH, Šarović je istakao da su rezultati slabi, jer je za sedam godina BiH uspjela samo da obezbijedi izvoz meda, ribe i sirove kože, što je zanemarljivo.\n“Problem izvoza mlijeka je u BiH. Potrebno je da usvojimo standarde, donesemo zakonodavstvo EU, odnosno mora postojati harmonizacija propisa koje donose entiteti i BiH sa propisima EU”, naglasio je Šarović.\nPrema njegovim riječima, statistički podaci pokazuje da za višak mlijeka koje imaju mljekare u BiH nije odgovoran prekomjeran uvoz mlijeka iz EU, već su u pitanju neki drugi razlozi.\n“Uvoz mlijeka iz EU u 2012. godini iznosio je 30 miliona litara, 2013. godine oko 20 miliona litara, a 2014. samo 10 miliona, što govori o drastičnom padu uvoza mlijeka”, naveo je Šarović, te dodao da je riječ i o smanjenju potražnje mlijeka.\nCrnadak je istakao da je za ekonomsku diplomatiju važno da radi zajedno sa Ministarstvom spoljne trgovine i ekonomskih odnosa BiH i Spoljnotrgovinskom komorom BiH i da se u interakciji radi na privlačenju stranih investicija.\n“Ma kako ljudi koji se time bave bili kreativni i uspješni u tome, ekonomska diplomatija neće biti uspješna ako svi u BiH ne promijene neke stvari, ako se u cijeloj BiH ne stvori bolji poslovni ambijent, te veća pravna sigurnost, odnosno zemlja ne bude atraktivnija za investitore”, rekao je Crnadak.\nOn smatra da unapređenje poslovnog ambijenata i nove investicije, te otvaranje novih radnih mjesta, treba da bude prioritet svih nivoa vlasti u BiH, jer je jučerašnjim stupanjem na snagu SSP, BiH dobila najveću šansu u poslijeratnom periodu.\n“Prvi put je BiH dobila iskrenu podršku EU i međunarodnih finansijskih institucija koji uvažavaju sve nivoe vlasti u BiH, sve kompetencije koje su na različitim nivoima i pruža podršku svima da rade svoj posao, a sve za dobrobit svih građana BiH”, naglasio je Crnadak.\nPredsjednik Grupacije proizvođača mlijeka i mliječnih prerađevina Spoljnotrgovinske komore BiH Kemal Hrnjić rekao je da je današnja konferencija bitna zbog dva pitanja – izvoza mlijeka i mliječnih prerađevina na tržište EU i potrebe zbrinjavanja viškova mlijeka koji su evidentni u BiH.\n“Kad je riječ o izvozu u EU, mi se borimo godinama da naši proizvodi nađu put na tržište EU, međutim evo i danas to nije slučaj, niti postoji konkretan datum kad će se to desiti. Postoji ohrabrujuća vijest da je moguće rješenje ovog problema u naredna dva mjeseca”, istakao je Hrnjić.\nPredsjednik Asocijacije drvne industrije i šumarstva Spoljnotrgovinske komore BiH Suhad Ećo rekao je da privrednici iz ove grane smatraju da je za unapređenje poslovnog ambijena u BiH potrebno da se uvedu takse na izvoz trupaca, da se stimulišu izvoznici finalnih proizvoda, te da se donese i usvoji izvozna strategija BiH.\nPredsjednik Asocijacije građevinarstva Spoljnotrgovinske komore BiH Ladislav Bevanda rekao je da građevinskim firmama koje svoje poslove obavljaju u inostranstvu potrebna pomoć nadležnih za dobijanje radnih dozvola u stranim državama.\n“Takođe nam je potrebna ujednačenost regulative. Upravo u ujednačavanju regulativa sa zemljama u kojima radimo, mi vidimo šansu Ministarstva inostranih poslova BiH i Ministarstva spoljne trgovine i ekonomskih odnosa BiH da nam pomogne”, istakao je Bevanda.\nPredsjednik Spoljnotrgovinske komore BiH Nemanja Vasić rekao je da je današnja konferencija još jedan način da se uspostavi direktan dijalog privrede i vlasti i da se direktno postave određena pitanja, kao i da se na njih pokuša dati odgovor.\n“Mislim da je to unapređenje rada Komore i zadovoljni smo što su se ministri, ambasadori i privrednici odazvali našem pozivu. Efekat ove konferencije biće svakako dobar i želimo da napravimo jednu praksu da barem dva puta godišnje organizujemo ovakve konferencije”, istakao je Vasić. Srna\nTagovi: lars-gunar vigemarkmirko sarovicnemanja vasicssp


Utjecaj aerozagadjenja na zdravlje i mjere zaštite – ZZJZ FBiH\nZagađenje zraka je veliki ekološki rizik za zdravlje i procjenjuje se da godišnje uzrokuje oko 2 miliona slučajeva prerane smrti širom svijeta. Gotovo trećina stanovnika evropskih gradova je izložena zagađenosti zraka iznad granice koju dozvoljavaju propisi EU, navodi se u najnovijem izvještaju Evropske agencije za zaštitu čovjekove okoline (EEA).\nPostoji mnoštvo aerozagađivača i bezbroj njihovih kombinacija, ali se ipak izdvajaju neki za koje se zna da nanose najveću štetu ljudskom zdravlju i životnoj sredini. Za najopasnije se smatraju ugljikovodonici, prizemni ozon, ugljen monoksid, azotni dioksid, sumpor dioksid i lebdeće čestice (dim, čađ, prašina).Ugljikovodonici (metan, etan, propan, butan i dr.) su sporedni proizvodi industrijskih procesa, a sa stanovišta aerozagađenja najvažniji su oni gasoviti i isparljivi. U atmosferi mogu biti prisutni u velikom broju, a najveći emiteri su uređaji za rashlađivanje i zapaljena guma. Sumpor dioksid je uglavnom proizvod sagorijevanja fosilnih goriva (uglja), a otrovna jedinjenja azota najviše nastaju u energetskim postrojenjima i automobilskim izduvnim gasovima. Ugljen monoksid je jedan od najrasprostranjenijih atmosferskih zagađivača, a njegovi glavni izvori su motorna vozila, sagorijevanje čvrstih, tečnih i gasovitih goriva i industrijski procesi.\nKoncentracija ugljen monoksida, ugljen dioksida, azotnog i sumpornog dioksida i lebdećih čestica (PM), naročito je povećana tokom zime. Posljednjih dana, u mnogim gradovima i naseljima na području Federacije BiH, posebno u Zenici, Sarajevu, Tuzli, Lukavcu i Kaknju zabilježen je porast aerozagađenja, uz najizraženiji porast koncentracije lebdećih čestica, naročito čađi. Lebdeće čestice prečnika 10 mikrometara, a posebno one prečnika 2,5 mikrometara predstavljaju opasnost po zdravlje stanovništva, jer mogu doprijeti duboko u pluća. Povišene vrijednosti ovih polutanata otežavaju disanje i ne dozvoljavaju dovoljnu zasićenost kiseonika u krvi i plućima, posebno kod hroničnih bolesnika, starijih osoba i manje djece. Da aerozagađenje nepovoljno utiče na zdravlje ljudi, potvrđuje i činjenica da se u zimskom periodu zbog veće koncentracije štetnih čestica i gasova u vazduhu, ljekarima obraća povećan broj pacijenata sa smetnjama vezanim za respiratorni i kardiovaskularni sistem. Naročito je povećan broj akutnih infekcija gornjih i donjih dijelova respiratornog sistema (najčešće „grebanje u grlu“, curenje iz nosa, kašalj). Dugoročan boravak u sredinama sa visokim nivoom aerozagađenja je važan faktor rizika za obolijevanje od hroničnih respiratornih i kardiovaskularnih bolesti, kao i do pogoršanja već postojećih oboljenja. Istraživanja su pokazala da u gradskim sredinama u kojima građani udišu veće količine štetnih gasova i čestica, više i obolijevaju od hroničnih opstruktivnih plućnih bolesti (bronhitis, astma, emfizem).\nCategory: NovostiBy Maja Kojovic December 8, 2017\nPreviousPrevious post:Obavijest o javnoj nabavi cjepiva za imunizaciju djece u Federaciji BiHNextNext post:Ažurirani plan javnih nabava za 2017. godinu


Miroslavljevo jevanđelje - Blic Online\nU utorak, 5. juna samo uz "Blic" poklon knjiga "Miroslavljevo jevanđelje kroz srpsku istoriju"\nMiroslavljevo jevanđelje nastalo je u poslednjoj četvrtini 20. veka, najverovatnije između 1180. i 1187. godine u manastiru, odnosno crkvi Svetog Petra i Pavla. Danas se čuva u Narodnom muzeju u Beogradu.\nOn je zaslužan za čuvanje MIROSLAVLJEVOG JEVANĐELJA, a zaborava ga spasavaju UŽIČKI STUDENTI\nDok stariji od njih, i po godinama i po činovima, prepuštaju da zaborav proguta istorijsku ulogu Ljubomira Stojanovića, užički studenti rešili su da glasno i argumentovano govore o svom zemljaku, državniku i filologu.\nKopija "Miroslavljevog jevanđelja" biće izložena u španskom Muzeju antropologije\nKopija "Miroslavljevog jevanđelja" biti izložena u španskom nacionalnom Muzeju antropologije u Madridu od 21. do 28. februara, saopšteno je iz Ambasade Republike Srbije u Madridu.\nPOLITIČKA KONOTACIJA STRANICE JEVANĐELJA Nikolić računa na Putina u kampanji\nVest da Vladimir Putin planira da vrati upravo Tomislavu Nikoliću list Miroslavljevog jevanđelja, slučajno ili ne, dolazi u trenutku kada se priča o predsedničkim izborima zahuktava.\nMiroslavljevo jevanđelje na izložbi u SANU\nMiroslavljevo jevanđelje, najstariji sačuvani ćirilski rukopis na staroslovenskom jeziku i jedan od najvrednijih primera rukopisne gradje, biće izloženo u Beogradu, u Galeriji SANU od utorka 23. avgusta.\nList iz Miroslavljevog jevanđelja do kraja nedelje u Muzeju Vuka i Dositeja\nU Muzeju Vuka i Dositeja će do kraja ove nedelje posetioci imati mogućnost da prvi put vide jedini list koji nedostaje najstarijoj ćiriličnoj rukopisnoj knjizi iz osme decenije XII veka, Miroslavljevom jevanđelju.\nMiroslavljevo jevanđelje sutra poslednji put na izložbi u Narodnom muzeju\nU sklopu izložbe „Zaveti i poruke. Stefan Nemanja - devet vekova” sutra se poslednji put izlaže originalno Miroslavljevo jevanđelje koje se čuva u Narodnom muzeju.\nMiroslavljevo jevandjelje ponovo dostupno javnosti\nMiroslavljevo jevandjelje, najstariji i najvredniji sačuvani srpski ćirilični rukopis, biće izloženo danas od 12 do 20 sati na prvom spratu Narodnog muzeja.\nMiroslavljevo jevanđelje biće izloženo 2. januara u Narodnom muzeju\n"Novac Nemanjića" i "Miroslavljevo jevanđelje" u četvrtak u Narodnom muzeju\nU okviru izložbe "Zaveti i poruke. Stefan Nemanja – devet vekova", u četvrtak, 5. decembra, u 18 časova u samom izložebenom prostoru u Narodnom Muzeju u Beogradu biće održano predavanje "Novac Nemanjića".